10 Cara Beli Rumah Lelong Terus yang Ramai Tak Tahu

Trend beli rumah lelong semakin mendapat tempat dalam kalangan pembeli rumah. Meskipun begitu, tidak kurang juga ramai yang mempunyai persepsi bahawa hartanah lelong kurang bernilai berbanding rumah baharu atau
hartanah sekunder
, sebab itu rumah lelong dijual pada harga murah. Oleh sebab itu, penting untuk anda mengetahui beberapa perkara berkaitan hartanah lelong sebelum anda buat keputusan untuk beli rumah lelong antaranya jenis lelongan, cara beli rumah lelong, kelebihan dan kekurangan hartanah lelong dan sebagainya.

Table of Contents

Toggle

3 Perkara Anda Perlu Tahu Sebelum Ambil Keputusan Beli Rumah Lelong
1. Jenis Rumah Lelong di Malaysia
2. Kaedah Beli Rumah Lelong
3. Kelebihan & Kekurangan Pembelian Rumah di Pasaran Lelong
10 Cara Mudah Beli Rumah Lelong Pertama Anda
Sebelum Beli Rumah Lelong
Semasa Beli Rumah Lelong
Selepas Beli Rumah Lelong

3 Perkara Anda Perlu Tahu Sebelum Ambil Keputusan Beli Rumah Lelong

Rumah lelong secara amnya merujuk pada rumah yang dijual oleh pihak bank atau pihak ketiga yang mempunyai lesen untuk lelong rumah secara lelong. Banyak perkara yang perlu anda pertimbangkan sebelum membeli rumah lelong. Anda memerlukan ilmu yang betul dan cukup sebelum membuat keputusan membeli hartanah sebegini. Jom baca panduan lengkap cara beli rumah lelong ini untuk rujukan anda.

1. Jenis Rumah Lelong di Malaysia

Secara asasnya, rumah lelong merupakan satu mekanisme yang digunakan untuk memindahkan hak milik daripada satu pihak kepada pihak yang lain secara sah. Banyak sebab yang menyebabkan rumah dilelong, antaranya pemilik asal gagal membayar ansuran rumah dan baki tunggakan sehingga akhirnya terpaksa melepaskan pemilikan rumah atas arahan bank. Sebelum anda mengetahui proses beli rumah lelong, penting untuk anda mengetahui jenis rumah lelong di Malaysia. Rumah lelong terbahagi kepada dua kategori seperti berikut:

Lelongan Perjanjian Pinjaman dan Serah Hak/Loan Agreement Cum Assignment (LACA)

Secara asanya, ia dilakukan oleh pihak bank ke atas hartanah yang tidak mempunyai hak milik individu atau strata. Jumlah deposit yang perlu dibayar kepada pihak yang melelong biasanya lima peratus daripada harga hartanah. Jika proses lelongan tidak berjaya, lelongan berikutnya akan dilakukan dengan harga rizab untuk setiap lelongan akan berkurangan 10 peratus daripada harga sebelumnya. Manakala, baki bayaran perlu diselesaikan dalam tempoh 90 hari selepas bidaan berjaya.

Lelongan Perjanjian Bukan Pinjaman dan Serah Hak/Non-Loan Agreement Cum Assignment (Non-LACA)

Proses lelongan ini dijalankan melalui Mahkamah Tinggi untuk hartanah yang mempunyai hak milik individu atau strata. Jika tiada pembida yang berjaya, proses lelongan berikutnya akan diadakan kira-kira enam bulan kemudian. Sama seperti lelongan LACA, harga rizab akan berkurangan 10 peratus daripada harga sebelumnya bagi setiap lelongan berikutnya. Berbeza dengan lelongan LACA, baki bayaran boleh diselesaikan dalam tempoh 120 hari selepas pembelian.

2. Kaedah Beli Rumah Lelong

Bagi anda yang ingin
beli rumah pertama
 atau rumah idaman melalui pasaran lelong, anda boleh mempertimbangkan dua kaedah beli rumah lelong seperti berikut:

Proses Beli Rumah Lelong Fizikal

Anda perlu mendaftarkan maklumat peribadi dan menghantar deposit kepada pihak yang melelong. Anda mempunyai beberapa cara untuk menghantar deposit iaitu sama ada melalui pindahan bank (
bank transfer
) atau melalui draf bank. Sekiranya anda memilih untuk membuat pembayaran deposit melalui draf bank, anda perlu menyerahkannya kepada pihak yang melelong dengan segera mengikut tempoh yang ditentukan.

Bagi proses lelongan fizikal, anda boleh mewakilkan ejen lelong atau menghadiri sendiri sesi
bid
 rumah lelong tersebut. Meskipun begitu, anda disarankan untuk mengunjungi beberapa acara lelongan hartanah terlebih dahulu sebelum bida kediaman idaman anda. Cara ini membolehkan anda kenal pasti bidaan hartanah yang berjaya yang sepadan dengan kawasan, bajet dan spesifikasi rumah yang anda idamkan. Bandingkan harga lelong yang berjaya ini dengan platform jual beli rumah dalam talian yang ada.

Cara Beli Rumah Lelong Online

Selain secara fizikal, proses beli rumah lelong juga boleh dilakukan secara online. Secara asasnya, terdapat beberapa laman web dan syarikat yang menawarkan khidmat lelongan secara online seperti
e-Lelong
 dan sebagainya. Untuk beli rumah lelong melalui e-Lelong, anda perlu mendaftarkan diri terlebih dahulu sebelum anda dibenarkan untuk melihat penyenaraian hartanah. Anda juga boleh mendapatkan maklumat-maklumat penting berkaitan hartanah yang ingin dibina seperti harga rizab, lokasi, jenis hartanah, tempoh pegangan hartanah, kawasan binaan atau saiz tanah.

3. Kelebihan & Kekurangan Pembelian Rumah di Pasaran Lelong

Sebelum membuat sebarang pembelian, anda disarankan untuk kenal pasti sebarang kelebihan dan kekurangan beli rumah dalam pasaran lelong. Berikut senarai kelebihan dan kekurangan rumah lelong untuk panduan anda:

Kelebihan Rumah Lelong

Kekurangan Rumah Lelong

Harga pasaran rumah lelong lebih rendah daripada
rumah
subsale

Proses lelongan boleh dibatalkan (unit
 called off
) pada bila-bila masa meskipun pada hari lelongan kerana pemilik telah membayar baki tunggakan

Tiada sekatan pembelian rumah

Harga rumah dilelong melebihi harga pasaran terutama jika tidak membuat sebarang kajian harga pasaran

Pelbagai pilihan lokasi yang menarik

Pinjaman perumahan
 berpotensi tidak diluluskan

Harga rumah boleh dipilih berdasarkan kesesuaian bajet

Kerosakan unit rumah yang serius atau tunggakan bil utiliti oleh pemilik lama yang tinggi perlu ditanggung oleh anda

Pulangan sewa yang lebih tinggi berbanding rumah
subsale

Pemilik lama enggan keluar dari rumah

10 Cara Mudah Beli Rumah Lelong Pertama Anda

Secara asasnya, proses beli rumah bergantung pada jenis pasaran rumah yang ingin dibeli. Ini bermaksud, proses beli rumah lelong tidak sama dengan proses beli rumah
subsale
 atau rumah baru. Macam mana cara nak beli rumah lelong? Berikut 10 prosedur beli rumah lelong mudah yang perlu anda tahu untuk rujukan dan panduan anda:

Sebelum Beli Rumah Lelong

Jika anda berminat untuk beli rumah lelong, berikut merupakan antara langkah-langkah yang perlu anda tahu sebelum beli rumah lelong:

1. Tentukan Bajet

Proses beli rumah lelong memerlukan anda untuk membayar duit muka atau deposit rumah sekurang-kurangnya 10 peratus daripada harga rumah. Namun begitu, anda juga perlu mempertimbangkan kos-kos beli rumah lain seperti yuran guaman, laporan penilaian,
kos
renovate
 atau baik pulih dan sebagainya.

Bagi kos baik pulih, ia biasanya bergantung pada keadaan semasa rumah lelong tersebut. Ada sesetengah rumah lelong hanya perlu dicat semula atau memerlukan pendawaian elektrik dibuat semula. Jika bernasib baik, anda berkemungkinan dapat memiliki rumah lelong tanpa perlu dibaik pulih. Oleh sebab itu, penting untuk anda menentukan bajet rumah dan pilih jenis rumah yang bersesuaian dengan tunai yang ada di tangan.

2. Semak Kelayakan Pinjaman

Jika anda ingin beli rumah lelong secara tunai, kelayakan pinjaman mungkin tidak menjadi masalah bagi anda. Namun sekiranya anda perlu memohon pinjaman bank untuk pembiayaan rumah anda, anda disarankan untuk semak kelayakan pinjaman perumahan anda terlebih dahulu bagi mengelakkan anda kehilangan wang deposit. Anda boleh semak kelayakan kredit anda di mana-mana bank yang menawarkan
 l
oan
 rumah bagi mengetahui jumlah pembiayaan yang layak. Bawa slip gaji dan dokumen berkaitan dan tanyakan jumlah yang layak dipinjam berdasarkan komitmen semasa.

Selain itu, pastikan anda tidak disenarai hitam dan
rekod CCRIS
, CTOS anda berada dalam keadaan baik. Jika anda membuat keputusan tergesa-gesa dan tidak menyemak kelayakan pinjaman terlebih dahulu, anda boleh kerugian deposit yang telah dibayar begitu sahaja kerana baki bayaran perlu dijelaskan dalam tempoh 90 atau 120 hari dari tarikh lelongan. Deposit anda tidak akan dipulangkan sekiranya pinjaman tidak diluluskan bank meskipun anda telah memenangi lelongan.

3. Cari Maklumat Rumah Lelong, Kenal Pasti Lokasi

Tidak kira rumah lelong dibeli untuk kediaman sendiri atau sebagai pelaburan, anda disarankan untuk lakukan survei berkaitan rumah yang ingin dibida. Anda boleh dapatkan maklumat rumah yang dilelong melalui platform dalam talian atau melalui iklan akhbar. Selain itu, pertimbangkan aspek pemilihan lokasi sebelum beli rumah lelong yang sesuai. Kenal pasti sama ada terdapat kemudahan-kemudahan asas seperti sekolah, pengangkutan awam, aspek keselamatan dan sebagainya. Kemudian, bandingkan aspek-aspek ini dengan matlamat sebenar pemilikan hartanah tersebut.

Sebagai contoh, jika anda ingin menjadikan rumah lelong yang dibeli sebagai kediaman sendiri, lokasi kediaman yang dekat dengan tempat kerja dan fasiliti asas seperti masjid, pasaraya dan sebagainya boleh menjadi faktor utama dalam membuat keputusan. Jika rumah ini mahu dijadikan
pelaburan
 pula, banyak aspek lain yang perlu diambil kira seperti lokasi rumah berdekatan institusi pendidikan, kilang atau dilengkapi kemudahan pengangkutan awam seperti MRT, LRT dan sebagainya.

4. Buat Semakan Harga Pasaran

Bagi memastikan anda tidak membuat sebarang pembelian yang merugikan atau membeli rumah melebihi bajet yang ditetapkan, lakukan semakan harga pasaran terlebih dahulu. Anda boleh membuat semakan harga pasaran melalui platform jual beli hartanah secara dalam talian bagi mendapatkan gambaran harga terkini hartanah. Nilai pasaran rumah lelong biasanya 30 peratus lebih rendah berbanding harga pasaran rumah baharu bergantung pada lokasi.

Buat pengiraan dengan teliti, dan tetapkan harga maksimum bidaan anda. Dengan cara ini, anda dapat mengelakkan diri anda daripada membida harga rumah lelong terlalu tinggi atau lebih mahal daripada harga pasaran yang boleh merugikan anda. Ada juga rumah lelong yang ditawarkan penurunan harga sehingga 50 peratus.

Jika anda berminat dengan hartanah ini, anda disarankan untuk memeriksa keadaan fizikal rumah terlebih dahulu. Biasanya, rumah lelong yang dijual terlalu murah mengalami kerosakan serius yang memerlukan anda untuk mengeluarkan belanja tambahan lain untuk baiki kerosakan rumah tersebut.

5. Lakukan
Site Visit

Hartanah lelong biasanya dijual ‘
as it is
’. Ini bermaksud, anda akan mendapat rumah yang sama seperti keadaan rumah yang anda lihat semasa survei. Oleh sebab itu, anda disarankan untuk melihat dahulu rumah yang anda ingin dibeli sebelum membuat bidaan. Lawatan ke lokasi penting bagi membolehkan anda menilai sendiri kerosakan dan keadaan semasa rumah. Sebarang kerosakan pada rumah tersebut perlu ditanggung oleh anda sendiri dan anda tidak boleh membuat sebarang tuntutan kerosakan. Oleh sebab itu, jangan buat keputusan tanpa berfikir panjang dan terpedaya dengan harga murah yang ditawarkan.

Selain itu, minta salinan
Proclamation of Sale
 (POS) dan
Condition of Sale
 (COS) bagi mendapatkan rujukan hartanah yang ingin dibeli. Kedua-dua dokumen ini menerangkan tentang pengisytiharan dan keadaan hartanah yang ingin dibida. Selain itu, anda juga boleh melakukan perkara berikut bagi mendapatkan maklumat lanjut berkaitan hartanah yang bakal dijual:

Kenal pasti kawasan persekitaran unit;

Unit-unit lain di sekitar unit yang bakal dibeli;

Semakan bil penyelenggaraan, bil utiliti pemilik terdahulu.

6. Pastikan Tiada Kaveat

Ramai dalam kalangan pembeli rumah lelong terlepas pandang perkara berkaitan kaveat. Apa itu kaveat? Kaveat atau
 caveat
 berasal daripada bahasa Latin yang bermaksud “memberi amaran kepada seseorang”. Dari sudut hartanah, kaveat merupakan langkah sementara untuk melindungi hak individu di bawah perjanjian jual beli buat sementara waktu dan menghalang mana-mana proses daripada pendaftaran sehinggalah pertukaran hak milik sewaktu kaveat berkuat kuasa.

Rumah lelong berpotensi memiliki kaveat persendirian. Ini bermaksud, meskipun anda telah memenangi bidaan rumah tersebut, anda masih perlu mencabar pihak ketiga yang mendaftarkan kaveat bagi membatalkan kaveat tersebut. Selain itu, rumah lelong yang memiliki kaveat persendirian juga bermakna anda tidak boleh membiayai pembelian rumah tersebut dengan pinjaman perumahan. Hal ini demikian kerana bank tidak akan meluluskan pinjaman jika adanya kaveat persendirian didaftarkan untuk sesebuah hartanah.

7. Sediakan Deposit, Wang Tunai Tambahan

Secara asasnya, beli rumah lelong memerlukan kos dan belanja yang gak besar. Berikut merupakan antara perkara yang perlu anda sediakan dan kos yang perlu anda pertimbangkan sebelum buat keputusan beli rumah lelong:

Salinan kad pengenalan;

Deposit rumah 10 peratus daripada harga rumah yang dibeli (draf bank atau cek bank);

Wang tunai tambahan (sekiranya ada kos lain yang perlu dibayar atau tidak mencukupi).

Semasa Beli Rumah Lelong

Berikut pula merupakan antara langkah-langkah penting semasa beli rumah lelong untuk rujukan dan panduan anda:

8. Datang Awal

Anda disarankan untuk datang awal pada hari bidaan. Jika terlewat, anda mungkin terlepas peluang untuk membida kediaman idaman anda. Selain itu, datang awal ke lokasi bidaan juga membolehkan anda membuat persediaan bagi memudahkan proses pendaftaran dan penyerahan dokumen bidaan.

9. Proses Bidaan

Sebelum proses bidaan bermula, staf di lokasi lelongan akan menyerahkan kad pembida yang akan digunakan semasa proses lelongan. Biasanya, individu dengan kad pembida ini sahaja yang biasanya dibenarkan masuk ke dalam ruang bidaan. Anda perlu naikkan kad pembida ini jika ingin lakukan
bid
 terhadap unit rumah lelong tersebut. Unit akan terjual kepada pembida dengan harga yang tertinggi.

Selepas Beli Rumah Lelong

Selepas selesai proses bidaan rumah lelong, berikut antara langkah terakhir yang perlu anda lakukan:

10. Menang Lelong atau Kalah Lelong

Setelah proses bidaan selesai dan anda memenangi bidaan unit idaman anda, anda perlu tandatangan borang Kontrak Jualan atau COS. Anda juga perlu membayar perbezaan jumlah sekiranya harga akhir lelong lebih tinggi daripada harga asal yang ditetapkan. Selain itu, anda juga akan diberi masa oleh pihak yang melelong antara 90 hingga 120 hari untuk menjelaskan baki 90 peratus harga rumah. Buat permohonan pembiayaan perumahan dengan segera untuk membolehkan anda layak menerima rumah lelong tersebut. Namun begitu, sekiranya lelongan unit yang dibida kalah, deposit rumah anda akan dipulangkan semula.

Semoga perkongsian ini boleh membantu anda sekiranya anda ingin memohon pinjaman perumahan kerajaan untuk beli rumah baharu anda. Jika anda mahu
insurans rumah terbaik dan murah
, dapatkan di Qoala! Selain itu, sekiranya anda sedang mempertimbangkan
insurans kereta
,
insurans motor murah
 atau
insurans kesihatan terbaik
 dan komprehensif untuk anda, layari laman web Qoala,
platform insurans terbaik di Malaysia
 untuk info lanjut.

Kongsi:


Panduan Tukar Warna Cat Kereta untuk Elakkan Disaman

Warna akromatik (putih dan perak) merupakan warna
kereta paling popular
 di Malaysia diikuti dengan warna hitam, kelabu dan biru. Meskipun begitu, ramai dalam pemilik kenderaan memilih untuk tukar warna cat kereta untuk mengekspresikan personaliti, gaya dan keperibadian pemilik. Secara asasnya, penukaran warna cat kereta tidak menjadi kesalahan. Anda boleh menukar warna cat kereta pada bila-bila masa mengikut keperluan anda.

Berdasarkan Portal Rasmi
Jabatan Pengangkutan Jalan
 (JPJ), pengubahsuaian kecil atau pemasangan
aksesori kereta
 tambahan yang tidak mengubah identiti dan mengganggu ciri-ciri keselamatan kenderaan tidak memerlukan permohonan di JPJ.

Qoala akan berkongsikan proses tukar warna cat kereta termasuk harga dan jenis cat kereta yang perlu anda tahu untuk rujukan dan panduan anda.

Table of Contents

Toggle

Panduan Lengkap Pengubahsuaian atau Tukar Warna Cat Kereta
Mengapa Perlu Dapatkan Kelulusan JPJ untuk Tukar Warna Cat Kereta?
Spray Cat Kereta Mempengaruhi Tuntutan Insurans Kemalangan?
Spray Kereta: Panduan Pilih Cat Kereta Terbaik
Jenis Cat Kereta
Harga Cat Kereta
Cat Kereta vs. Wrap Kereta

Panduan Lengkap Pengubahsuaian atau Tukar Warna Cat Kereta

Apa-apa perubahan yang dilakukan pada mana-mana bahagian tertentu kenderaan seperti tukar warna cat kereta perlu dilaporkan dan mendapat kebenaran daripada pihak JPJ dalam tempoh tujuh hari selepas pengubahsuaian dilakukan. Ini bertujuan untuk mengelakkan sebarang tindakan saman atau kompaun dikenakan. Berikut prosedur lengkap untuk tukar warna kenderaan atau cat kereta untuk rujukan anda:

1. Cat kereta anda terlebih dahulu. Jika warna cat kereta lebih daripada satu warna, warna yang paling dominan dianggap sebagai warna utama kenderaan;

2. Setelah proses mengecat kereta selesai, anda perlu hadir ke pejabat JPJ berhampiran untuk pemeriksaan dan kemas kini maklumat;

3. Isi borang JPJ K8 (Notis Pertukaran Butir-Butir Kenderaan dan Pemunya Berdaftar) dan serahkan kepada pegawai JPJ yang bertugas;

4. Pegawai JPJ akan mengemas kini maklumat dalam sistem
MySikap
;

5. Tiada bayaran akan dikenakan untuk prosedur ini.

Mengapa Perlu Dapatkan Kelulusan JPJ untuk Tukar Warna Cat Kereta?

Secara asasnya, anda boleh menukar kereta anda kepada apa jua warna cat kereta terkini asalkan anda memaklumkan perubahan ini kepada pihak JPJ. Jika anda mengubah warna cat kereta asal tanpa memaklumkan penukaran tersebut, anda mungkin boleh dikenakan saman. Malah, dalam kes tertentu anda mungkin boleh dikenakan saman atas dua kesalahan trafik yang berbeza.

Sebagai contoh, sekiranya anda memandu melebihi had laju semasa perjalanan
balik kampung
, anda akan menerima saman
speedtrack
 atau
saman polis
. Dan jika pihak polis mendapati warna kereta yang disaman berbeza dengan rekod JPJ sedia ada, besar kemungkinan anda juga akan menerima saman kerana menukar warna cat kenderaan tanpa kebenaran.

Buat masa ini, urusan permohonan tukar warna cat kereta hanya boleh dilakukan di kaunter JPJ. Untuk memudahkan urusan, anda boleh memuat turun borang Notis Pertukaran Butir-Butir Kenderaan Dan Pemunya Berdaftar (JPJ K8) di portal rasmi Jabatan Pengangkutan Jalan Malaysia untuk mengelakkan kesesakan di kaunter JPJ.

Spray
 Cat Kereta Mempengaruhi Tuntutan Insurans Kemalangan?

Dari aspek
tuntutan insurans kereta
 pula, tiada implikasi yang boleh dikaitkan dengan penukaran warna kenderaan. Namun begitu, perbezaan antara rekod pendaftaran dan warna kereta terkini mungkin boleh menjadi sumber pertikaian atau komplikasi semasa tuntutan insurans. Contohnya, jika kenderaan terlibat dalam kemalangan dan pihak insurans mendapati warna cat kereta yang dinyatakan dalam rekod pendaftaran tidak sama dengan warna semasa, ada kemungkinan pihak insurans tidak mahu menanggung kerugian yang dialami oleh pemilik. Untuk lebih kepastian, hubungi
syarikat insurans
 anda untuk penjelasan lanjut bagi mengelakkan tuntutan insurans kemalangan ditolak.

Spray
 Kereta: Panduan Pilih Cat Kereta Terbaik

Cat kereta bukan sahaja berfungsi mencantikan kereta, tetapi memainkan peranan penting dalam menjaga dan melindungi kereta anda. Warna cat kereta berasaskan air atau
acrylic polyurethane enamel
 merupakan jenis cat kereta paling popular buat masa ini.

Jenis Cat Kereta

Setiap orang mempunyai citarasa tersendiri dalam pemilihan warna cat kereta masing-masing. Di pasaran, terdapat beberapa jenis cat kereta yang dijual bagi memenuhi kehendak dan citarasa pengguna. Berikut empat jenis cat kereta yang biasa ditemui untuk rujukan dan panduan anda:

1. Warna
Solid
 (
Solid Paint
)

Warna
solid
 menjadi pilihan ramai disebabkan kosnya yang lebih murah berbanding warna cat kereta yang lain. Ini kerana, warna cat asas tidak mempunyai sebarang campuran dan hanya disaluti lapisan jernih sebagai perlindungan. Meskipun begitu, kebanyakan cat kereta yang dijual pada hari ini tidak lagi disaluti dengan lapisan jernih kerana ia menggunakan campuran cat
 acrylic
 dan
 isocynate
 bagi menjadikannya lebih tahan lama. Walau bagaimanapun, warna cat solid kurang menarik, cepat kusam dan pudar.

2. Warna Cat Kereta Metalik (
Metallic Paint
)

Cat kereta jenis ini secara asasnya tidak mempunyai banyak perbezaan dengan cat
 solid
. Perbezaan ketara antara warna cat kereta metalik dan warna cat kereta
 solid
 ialah ia mengandungi serbuk logam (
metal
) – semakin banyak serbuk logam dicampurkan, semakin tinggi kesan kilat. Pelbagai pilihan warna cat kereta metalik ditawarkan dipasaran – jenis, harga cat dan kualiti cat dipengaruhi oleh kandungan serbuk logam yang dimasukkan ke dalam campuran cat ini.

Menariknya, warna cat kereta metalik mudah dijaga dan dicuci, keaslian warna juga lebih tahan lama berbanding warna cat
solid
. Namun begitu, anda mungkin berdepan masalah jika kereta anda memerlukan kerja baik pulih kerana sukar untuk mendapatkan warna yang benar-benar sama.

3. Warna Kilauan Mutiara (
Pearlescent Paint
)

Cat jenis ini semakin popular dalam kalangan pemilik kereta disebabkan oleh kesan unik dan dramatik yang ditawarkan. Berbanding warna cat metalik yang menggunakan serbuk logam, cat kilauan mutiara dicampurkan dengan kristal seramik untuk tampil lebih “premium”. Ia sekali gus membolehkan cat ini membiaskan cahaya dan menukar warna mengikut kecerahan cahaya dan arah pandangan.

4. Cat dengan Kemasan Kusam (
Matte Finishes
)

Cat jenis ini tidak sesuai digunakan pada semua jenis kenderaan kerana sifatnya yang kusam dan tidak berkilat. Meskipun begitu, ia kelihatan amat menarik jika bersesuaian dengan kereta. Cat kereta
 matte
 mengandungi kandungan
epoxy
 atau kandungan PVC yang tinggi untuk memberi kesan tersebut.

Biasanya, cat kereta jenis ini digunakan oleh kereta berprestasi tinggi, kereta
 sport
 atau
kereta paling mahal
 dan warna
matte
 hitam atau kelabu merupakan warna
matte
 paling popular. Harga cat kereta
matte
 boleh mencecah sehingga RM10k bergantung pada kualiti.

Harga Cat Kereta

Secara teknikal, kos atau harga cat kereta ditentukan berdasarkan beberapa kriteria antaranya jenis bilik
spray
 kereta yang digunakan sama ada
oven
 atau
 spray boot
. Kos cat kereta di bengkel cat kereta yang dilengkapi dengan ruang tertutup yang mempunyai saluran udara dan sistem pemanas biasanya lebih mahal berbanding bengkel cat kereta biasa.

Biasanya, harga cat kereta di bengkel cat kereta yang mempunyai ruang tertutup boleh menelan belanja yang agak mahal. Ini kerana, bengkel tertutup memerlukan peralatan dan mesin mahal untuk mempercepatkan proses pengeringan cat tanpa mengira cuaca, Berapa lama cat kereta? Ia biasanya mengambil masa sekitar tujuh hingga lapan hari untuk cat benar-benar kering.

Jenis Kereta (Sedan)

Harga Cat Kereta

Bahagian Luar

RM4,000 ke RM6,000 (bergantung pada jenis cat)

Bahagian Luar & Dalam

RM6,000 ke RM7,000

Bagi bengkel kereta yang tidak mempunyai mesin pengeringan dan bergantung pada cuaca sepenuhnya, harga cat kereta biasanya lebih murah. Namun begitu, ia mungkin memakan masa yang lama untuk disiapkan iaitu sekitar tiga ke empat minggu bergantung pada situasi.

Jenis Kereta (Sedan)

Harga Cat Kereta

Bahagian Luar

RM3,000 ke RM4,000 (bergantung pada jenis cat)

Bahagian Luar & Dalam

RM4,000 ke RM5,000

Cat Kereta vs.
Wrap
 Kereta

Selari dengan teknologi moden, pengguna kini mempunyai alternatif baharu dan boleh memilih sama ada cat kereta atau membalut kereta menggunakan pelekat
vinyl
 atau
wrap
 kereta. Alternatif ini kini menjadi trend baharu dalam kalangan pengguna dan jika dibandingkan dengan faktor kos, harga
wrap
 kereta boleh dikategorikan sebagai kompetitif.

Perbandingan Kaedah Cat Kereta dan
Wrap
 Kereta

Berikut merupakan perbandingan antara cat kereta dan
 wrap
 kereta untuk panduan dan rujukan anda:

Cat Kereta

Wrap
 Kereta

Proses Cat Kereta

Kereta perlu ditinggalkan di bengkel untuk tempoh tertentu kerana prosesnya memakan masa (masa pengeringan dan sebagainya). Masa menunggu untuk setiap lapisan cat kering adalah sekitar lapan jam, dan anggaran tempoh cat kereta adalah kira-kira satu ke tiga minggu (atau mungkin lebih bergantung pada keadaan).

Proses
wrap
 kereta biasanya mengambil masa kurang daripada tiga hari bergantung pada bengkel kereta. Ia melibatkan proses yang agak mudah iaitu kereta akan dicuci dan dikeringkan sebelum dibalut.

Harga Cat Kereta

Harga tukar cat kereta adalah subjektif. Namun biasanya, ia bergantung pada kualiti dan jenis cat, model kenderaan, fasiliti dan jumlah lapisan cat yang digunakan.

Harga
wrap
 kereta juga adalah subjektif bergantung pada saiz atau jenis kereta, jenis pelekat
vinyl
 yang dipilih dan tahap kesukaran proses.

Penjagaan/Penyelenggaraan

Pemilik perlu mengenakan lapisan
coating
 kereta untuk perlindungan berganda. Malah, pemilik juga perlu kerap mencuci,
polish
 dan
wax
 untuk memastikan warna kenderaan lebih tahan lama.

Wrap
 kereta lebih mudah untuk dijaga – hanya perlu basuh/lap menggunakan kain basah. Ada
 material
 kain yang sesuai untuk permukaan
 vinyl
 dijual dipasaran bagi menghalang habuk mikroskopik daripada merosakkan permukaan. Malah, jenis
 wrap
 yang berkualiti biasanya lebih tahan lama.

Proses Tanggal Cat Kereta

Proses tanggal cat kereta biasanya memakan masa yang lebih lama. Dalam sesetengah keadaan, badan atau struktur kereta boleh rosak atau calar jika dilakukan dengan tidak cermat.

Proses menanggalkan pelekat lama tidak mengambil masa yang lama dan tidak menyebabkan karat atau calar.

Semoga perkongsian tips tukar warna cat kereta ini boleh membantu anda dan mengelakkan anda daripada disaman oleh pihak polis. Selain itu, anda juga boleh layari laman web Qoala untuk info lanjut berkaitan
insurans kereta
. Qoala merupakan
platform beli insurans
 yang mudah, telus dan pantas dengan tawaran harga yang kompetitif dan berpatutan.

Kongsi:


Nak Servis Kereta? Jom Tengok 12 Checklist Ini

Orang kata “mencegah lebih baik daripada mengubati”. Korang tahu tak kalau tak buat servis kereta dengan kerap, kereta korang berpotensi besar akan rosak? Sebelum pergi bengkel untuk servis kereta korang, jom baca artikel ni sekejap. Qoala akan menerangkan 12
checklist
 yang korang kena tahu, tak adalah terpinga-pinga bila berurusan di bengkel nanti.

Table of Contents

Toggle

12 Checklist Servis Kereta
1. Minyak Hitam Dan Penapis Minyak
2. Paras Minyak dan Cecair Penyejuk
3. Minyak Gearbox
4. Spark Plug
5. Tayar Kereta
6. Lampu Kereta
7. Bateri Kereta
8. Pad Brek
9. Wiper Kereta
10. Penapis Udara
11. Shock Absorber
12. Serpentine Belt
Kepentingan Servis Kereta: Apa Akan Terjadi Kalau Tak Buat?
Membahayakan Diri Sendiri (& Juga Penumpang!)
Kerosakan Akan Bertambah
Nilai Resale Berkurang Dengan Drastik
Dipendekkan Jangka Hayat

12
Checklist
Servis
Kereta

Sekarang, jom tengok 12
checklist
 servis kereta yang korang wajib tahu

1. Minyak Hitam Dan Penapis Minyak

Korang tahu tak apa sebenarnya fungsi
minyak hitam
 ni? Selalu dengar kan?

Fungsi minyak hitam kereta berfungsi ini adalah untuk membersihkan, menyejukkan, melicinkan pergerakan dan mengelakkan kerosakan pada bahagian enjin.

Untuk pengetahuan, korang disarankan untuk menukar minyak hitam dan penapis setiap tiga bulan atau 3,000 batu.

Ini bergantung pada jenis kereta, jenis minyak dan cara penggunaan kereta.

Minyak hitam ini sangatlah penting untuk prestasi dan ketahanan enjin. Oleh itu, korang kena bagi perhatian lebih dalam hal ini.

Berikut merupakan tanda-tanda korang kena tukar minyak hitam kereta sebelum terlambat:

Minyak berwarna gelap dan kotor

Enjin meragam

Simbol amaran menyala

Bau terbakar

Penggunaan petrol meningkat

2. Paras Minyak dan Cecair Penyejuk

Seterusnya, korang kena periksa paras minyak dan juga cecair penyejuk kereta dan pastikan ianya tidak rendah.

Paras  yang rendah boleh menyebabkan kerosakan besar pada enjin dan juga kerosakan lain.

Dekat mana nak
check
? Pertama sekali, pastikan korang dah matikan enjin kereta. Selepas itu, korang kena buka hud enjin dan korang akan jumpa.

Seeloknya, jika korang tak pasti paras yang disyorkan, korang boleh rujuk pakar atau manual mengenai kereta korang.

3. Minyak
Gearbox

Untuk setiap 20,000 km, korang disarankan untuk menukar minyak
gearbox kereta
.

Walaubagaimanapun, jangka hayat minyak gearbox ini bergantung pada jenis dan spesifikasi kereta.

Tak kiralah kereta korang manual ataupun automatik, pemeriksaan dan penggantian minyak
gearbox
ini amatlah penting.

Sekiranya tidak ditukar dan dibiarkan sahaja, kereta korang akan mengalami kerosakan dan berkemungkinan memerlukan penggantian komponen.

Berikut merupakan antara tanda gearbox kereta korang dah mula rosak:

Sukar tukar gear

Bagi transmisi automatik terdapat sentakan yang kuat

Kereta tidak dapat bergerak

4.
Spark Plug

Servis kereta keempat yang korang kena periksa adalah
Spark Plug
. Jadi, apa itu
spark plug
?

Spark plug ni memikul tanggungjawab untuk menghasilkan tenaga elektrik yang menyalakan campuran bahan api udara dalam enjin pembakaran, yang menghidupkan kereta anda.

Kalau spark plug ni rosak dan tak dapat berfungsi dengan baik, korang akan perasan enjin akan mula  kehilangan kuasa dan ini bermakna ia tidak dapat beroperasi pada kapasiti yang maksimum.

Jika korang mendapati kereta korang tengah mengalami isu ini, Qoala sarankan untuk dapatkan pemeriksaan profesional dengan segera.

Berikut merupakan 5 tanda spark plug korang dah mula rosak dan perlu diganti:

Pecutan kereta tak begitu berkuasa

Minyak cepat habis

Enjin kereta tak berjalan lancar

Bunyi enjin bising

Kereta boleh start tapi tak hidup

5. Tayar Kereta

Pemeriksaan
tayar kereta
 ni sebenarnya ramai yang terlepas pandang walaupun bahagian ini yang paling senang kita nampak. Kalau korang biarkan tayar terus berada dalam kondisi yang teruk atau rosak, anda berisiko tinggi mengalami kecederaan atau kemalangan yang mungkin boleh meragut nyawa semasa di atas jalan raya.

Qoala cadangkan korang untuk memeriksa tayar korang sekurang-kurangnya sekali setiap 1-2 minggu. Setiap kali nak memulakan perjalanan jauh pun, korang kena
check
jugak. Apa yang perlu diperiksa? Ada 2 perkara yang korang kena beri perhatian.

Pertama, periksa kehausan tayar. Tengok bunga tayar jika telah haus
.
 Kalau korang nak tahu, kadar kehausan tayar ini mungkin berbeza- tayar depan dan tayar belakang.

Jika korang mendapati, tayar kereta dah botak dan kelihatan licin, cepat-cepat tukar tayar. Bahaya jika memandu dengan keadaan tayar yang begitu.

Kedua, penting untuk korang periksa tekanan tayar. Pastikan tekanan angin tayar bersesuaian. Jangan terlalu rendah atau terlalu tinggi.

Tekanan angin yang rendah boleh menyebabkan tayar bocor manakala tekanan yang tinggi boleh menyebabkan
aquaplanning
terutama sekali semasa hujan.

Bagaimana nak tahu tekanan yang sesuai? Ini bergantung pada jenis kereta dan juga jenis tayar yang korang gunakan. Korang boleh periksa maklumat tekanan tayar yang sesuai untuk kereta korang pada bahagian pintu depan sebelah pemandu.

Tekanan angin dalam tayar bergantung pada jenis kereta dan jenis tayar yang digunakan – periksa maklumat tekanan tayar pada bahagian pintu depan sebelah tempat duduk pemandu.

6. Lampu Kereta

Servis kereta yang seterusnya yang korang mesti tahu adalah memastikan
lampu kereta
 berfungsi dan berada dalam keadaan yang baik.

Berikut merupakan bahagian-bahagian lampu yang korang kena periksa sekurang-kurangnya sekali sebulan:

Lampu suluh rendah (
low beam
)

Lampu suluh tinggi (
high beam
)

Lampu kabus

Lampu depan dan belakang

Lampu brek

Signal kereta

7. Bateri Kereta

Untuk pengetahuan korang,
bateri kereta
 perlu korang ganti setiap dua tahun. Namun ini bergantung pada cara penggunaan, jenis bateri dan cara penjagaan.

Korang mungkin tertanya-tanya, apa sebenarnya fungsi bateri kereta ni? Dalam sistem elektrik kereta korang, komponen yang paling penting ialah bateri kereta.

Bateri kereta ni menghidupkan enjin kereta dengan membekalkan arus elektrik. Ia juga berfungsi menyimpan muatan elektrik untuk digunakan semasa enjin kereta tidak beroperasi.

Korang ada tak menghadapi masalah-masalah di bawah?

Kereta susah nak dihidupkan (start)

Lampu amaran timbul

Bau busuk

Alarm kereta berbunyi tidak tentu hala

Jika ada, ini tanda-tanda bateri kereta korang dah nak kong. Jadi cepat-cepatlah tukar ya.

8. Pad Brek

Brek memastikan anda selamat semasa memandu di jalan raya. Ia bukan sahaja memastikan korang selamat, ia juga menjamin keselamatan orang sekeliling korang.

Jadi, memang penting untuk korang pastikan brek korang berfungsi dengan baik. Jadi, apa itu pad brek?

Pad brek ini komponen utama sistem brek kereta korang dan memainkan peranan penting dalam membuat kereta korang berhenti apabila pedal brek ditekan.

Sekiranya korang mendapati
brek kereta
 tak respon dengan begitu baik atau brek tak makan, dah tiba masanya untuk pergi ke bengkel.

9. Wiper Kereta

Ini penting ni semasa memandu dalam keadaan hujan.
Wiper
 kereta
 atau pengelap cermin ini merupakan komponen kereta yang penting, jadi korang kena jaga baik-baik.

Semua kereta wajib ada wiper kereta untuk satu tujuan untuk membantu untuk meningkatkan tahap kebolehlihatan semasa pemanduan dalam hujan dan juga menghilangkan sisa air hujan, kotoran-kotoran lain macam debu, habuk dan bendasing yang lain.

Pastikan getah wiper berada dalam keadaan yang baik. Korang disarankan untuk menggantikan getah wiper ini setiap 6-12 bulan bergantung pada keadaannya.

Wiper kereta yang berada dalam keadaan terbaik dapat menolak air pada cermin dengan lebih efektif.

Jarak penglihatan semasa pemanduan dalam hujan juga lebih baik dan boleh menyelamatkan nyawa korang.

10. Penapis Udara

Pastikan penapis udara berada dalam keadaan baik kerana ia boleh membantu memanjangkan jangka hayat enjin.

Fungsi penapis udara adalah untuk mengawal aliran udara yang masuk ke dalam enjin dan membantu mengelakkan serpihan atau bendasing daripada memasuki dan merosakkan bahagian enjin.

Korang boleh memeriksa dan membersihkan penapis udara dengan sendiri di rumah.

11. Shock Absorber

Mungkin korang dah boleh agak fungsinya kalau tengok pada namanya. Shock absorber atau penyerap hentakan merupakan komponen penting dalam sistem suspensi kenderaan. Mengapa bahagian ini penting? Jom kita tengok fungsinya:

Mengawal hentakan

Menyerap hentaman

Mengawal pergerakan spring dan keseluruhan sistem suspensi ketika kenderaan melalui bonggol, jalan berlubang atau jalan yang tidak rata.

Penting untuk korang pastikan komponen ini berada dalam keadaan yang baik kerana kereta boleh hilang kawalan semasa pemanduan.

12. Serpentine Belt

Servis kereta yang terakhir dalam senarai artikel ini adalah
serpentine belt
 atau tali sawat serpentin.

Ia merupakan tali sawat yang mempunyai alur berbilang yang diletakkan pada takal alur berbilang untuk memacu pengulang-alik, stereng kuasa, dan pemampat penyaman udara (aircond compressor).

Apa akan terjadi kalau
serpentine belt
ini rosak?  Kereta akan berdetar seakan seperti bunyi gegaran apabila menghidupkan aircond kereta.

Serpentine belt
 yang sudah haus akan menyebabkan bunyi bising terutamanya semasa penyaman udara kereta dihidupkan.

Kepentingan Servis Kereta: Apa Akan Terjadi Kalau Tak Buat?

Memang
best
 ada kereta ni. Dengan kereta, kita dapat bergerak dari poin A ke poin B, kemudian ke poin C selepas itu poin D dan kemudian balik semula ke poin A dan sebagainya. Dengan kata lain, kereta ni memang memudahkan urusan kita untuk bergerak ke mana-mana pada bila-bila masa.

Tapi malangnya, tak semua tahu cara untuk menguruskan kereta dengan betul terutama sekali bab servis-servis ni. Tak kiralah lelaki ke perempuan ke, kalau tak tahu basic bab penjagaan kereta ni, memang akan ada akibatnya nanti. Kemungkinan besar ia akan menelan kos yang lebih tinggi!

Haa dekat sini,
Qoala
 nak bagi AMARAN awal-awal apa yang bakal terjadi pada kereta kesayangan korang kalau apa akan jadi sekiranya korang terus tak ambil peduli.

Tujuan utama kita melakukan servis adalah untuk mengekalkan kondisi kereta supaya boleh terus berfungsi dengan baik. Penyelenggaraan kereta yang kerap boleh mengelakkan kerosakan dan kemalangan yang tidak dijangka.

Namun, sekiranya, korang tak lakukan servis kereta dengan kerap, potensi kos kerosakan akibat kekurangan servis adalah lebih besar.

Setiap kereta mempunyai tempoh masa tertentu untuk diservis. Berikut merupakan antara masalah yang mungkin korang bakal hadapi kalau tak servis kereta:

Membahayakan Diri Sendiri (& Juga Penumpang!)

Pernah nampak tak kereta berhenti tepi
highway
? Bahaya kan? Dah lah dekat highway, kereta semua laju-laju.

Korang boleh elakkan situasi ini kalau korang selalu servis kereta. Potensi kerosakan tu memang tinggi kalau tak peka dengan keadaan kereta.

Ini bukan sahaja membahayakan diri, korang juga akan membahayakan penumpang yang mungkin terdiri daripada ahli keluarga atau kawan.

Bila korang selalu servis kereta, korang akan dapat memandu dengan tenang tanpa rasa gelisah. Sebab korang tahu kereta berada dalam keadaan yang terbaik.

Kerosakan Akan Bertambah

Servis kereta yang kerap akan dapat mengekalkan prestasi kereta korang pada tahap optimumnya. Selain itu, ia juga boleh mengelakkan kerosakan kereta menjadi semakin teruk. Dari segi sudut kewangan, servis kereta ini jauh lebih baik dari korang kena baiki kerosakan.

Nilai
Resale
Berkurang Dengan Drastik

Siapa yang nak beli kereta dengan prestasi yang buruk? Kalau korang, mesti tak nak kan?

Katalah satu hari nanti korang bercadang nak jual kereta, korang akan berkemungkinan menghadapi masalah seperti tawaran  harga yang terlalu rendah daripada jangkaan.

Ingat ni, nilai
resale
 kereta korang berkurangan jika ia tidak dalam keadaan baik. Oleh itu, servis yang konsisten diperlukan.

Dipendekkan Jangka Hayat

Kereta korang yang sepatunya boleh tahan berpuluh tahan mungkin akan bertahan dalam beberapa tahun je.

Inilah hakikatnya kalau tak servis kereta, kereta korang akan menghadapi banyak masalah dan kereta tak akan dapat bertahan dengan lama.

Semoga 12
checklist
yang Qoala telah kongsikan dalam artikel ini bermanfaat untuk korang. Ingat, lebih baik keluar duit untuk servis kereta sebab ia lebih jimat berbanding dengan keluar duit untuk
repair
!

Selain itu, sekiranya anda sedang mencari
insurans kereta
 atau
insurans motor terbaik
 dan komprehensif, layari laman web Qoala untuk info lanjut. Qoala merupakan platform insurans di Malaysia dengan jaminan proses beli insurans yang selamat, berpatutan dan mudah.

Kongsi:


Panduan Cukai Tanah, Cukai Petak & Cukai Taksiran

Cukai tanah, cukai petak dan cukai taksiran merupakan antara
kos pemilikan rumah
 yang perlu diberi perhatian. Sebagai pemilik rumah, penting untuk anda ketahui dan peka dengan perkara-perkara berkaitan perancangan kewangan isi rumah anda. Secara asasnya, sebaik sahaja anda
beli rumah
 anda terikat dengan belanja dan caj-caj tertentu sebegini. Sekiranya anda masih lagi kurang jelas mengenai cukai-cukai ini, artikel ini akan membantu menjelaskan ketiga-tiga caj hartanah seperti cukai tanah, cukai petak dan cukai pintu untuk panduan anda.

Table of Contents

Toggle

Apa Itu Cukai Tanah, Cukai Petak dan Cukai Pintu?
1. Cukai Tanah
2. Cukai Petak
3. Cukai Taksiran/Cukai Pintu
Adakah Ketiga-tiga Cukai Ini Wajib? Akibat Tidak Bayar Cukai Tanah, Cukai Petak & Cukai Taksiran
Laksanakan Tanggungjawab Anda Sebagai Pemilik Rumah

Apa Itu Cukai Tanah, Cukai Petak dan Cukai Pintu?

Ramai pemilik rumah yang sering terlepas pandang tidak mengetahui tentang cukai tanah, cukai petak dan cukai pintu ini. Malah, ramai yang cenderung mengabaikan cukai-cukai berkaitan hartanah ini apabila menguruskan hartanah milik mereka. Anda mungkin pernah mendengar atau membaca berita tentang pemilik rumah yang dikenakan tindakan yang tegas seperti tanah dirampas, dihalau keluar dari rumah, barang isi rumah disita dan sebagainya. Oleh sebab itu, penting untuk anda mengetahui perkara-perkara berkaitan cukai tanah, cukai petak dan cukai pintu untuk mengelakkan kejadian sebegini berlaku kepada anda.

Secara ringkasnya, cukai tanah merupakan cukai tanah tahunan yang dikenakan ke atas hartanah persendirian manakala cukai petak adalah cukai yang dikenakan untuk hartanah berstrata – kedua-duanya perlu dibayar kepada pihak berkuasa negeri. Sementara itu, cukai taksiran atau cukai pintu dikutip oleh pihak berkuasa tempatan bagi membiayai pembinaan dan penyelenggaraan infrastruktur awam.

1. Cukai Tanah

Apa itu cukai tanah? Cukai tanah merupakan cukai yang dikenakan kepada pemilik hartanah atas tanah (rumah
landed
) yang terdiri daripada
rumah
freehold
 (Tanah Pegangan Bebas),
leasehold
 (Pegangan Pajakan) dan hartanah strata. Berdasarkan Seksyen 95 Kanun Tanah Negara 1965, undang-undang wajib telah ditetapkan untuk semua pemilik rumah yang berdaftar atau wakil untuk menjelaskan cukai tanah. Secara asasnya, segala urusan berkaitan pembayaran cukai tanah adalah tanggungjawab anda sebaik sahaja urusan perjanjian jual-beli atau Sales and Purchase Agreement telah dimeterai antara anda dan pihak penjual.

Kebanyakan negeri telah menetapkan tarikh pemotongan untuk pemilik rumah atau hartanah menjelaskan pembayaran cukai tanah iaitu pada 31 Mei setiap tahun. Oleh sebab itu, anda perlu peka dan mengambil tahu tentang hal ini kerana tindakan boleh dikenakan terhadap anda sekiranya lambat menjelaskan cukai tanah. Anda perlu membayar cukai tanah kepada Pejabat Tanah dan Galian (PTG) negeri yang berkenaan pada setiap tahun.

Cara Kira Cukai Tanah

Cukai tanah ini dinilai dan dikenakan oleh kerajaan negeri anda menerusi Pejabat Tanah dan Galian (PTG) negeri masing-masing. PTG negeri anda akan menilai hartanah milik anda dan mengenakan bayaran yang anda perlu jelaskan pada setiap tahun. Anda perlu membayar cukai tanah anda setiap tahun selagi hartanah itu berada di bawah hak milik anda. Contohnya, anda telah
jual rumah
 tersebut tetapi anda tidak memindah hak milik hartanah kepada pemilik yang baharu. Dalam situasi ini, anda merupakan pihak yang bertanggungjawab untuk menjelaskan cukai tanah untuk hartanah tersebut.

Untuk mengetahui kadar cukai tanah anda, semak dengan PTG dan kerajaan negeri anda kerana setiap negeri mungkin mengenakan kadar yang berlainan bagi saiz hartanah yang sama. Contohnya, kadar pengiraan cukai tanah di Kuala Lumpur mungkin berbeza dengan cara pengiraan di Negeri Sembilan. Penghitungan cukai tanah dibuat mengikut jumlah tanah yang dikira sebagai sebahagian daripada hartanah anda.

Setiap kaki persegi tanah atas hartanah akan dinilai. Misalnya, kadar kiraan kasar di Kuala Lumpur kebiasaannya dikenakan pada RM0.035 setiap kaki persegi. Katakanlah hartanah anda mempunyai keluasan 2,000 kaki persegi, cukai yang akan dikenakan adalah sebanyak RM70.

Cara Bayar Cukai Tanah Online

Sebagai pemilik hartanah, anda perlu menjelaskan cukai ini kepada kerajan negeri anda. Dengan adanya kemudahan pembayaran cukai tanah online, anda boleh bayar cukai tanah secara online dengan mudah dan pantas. Anda perlu mendaftar dengan memasukkan butiran-butiran terlebih dahulu sebelum anda boleh log masuk. Berikut merupakan cara melaksanakan pembayaran cukai dalam talian:

1. Layari laman web PTG negeri yang berkenaan:

Negeri

Pautan Bayar Cukai Tanah Online

Selangor

https://ehasil.selangor.gov.my/app/search

Kuala Lumpur

https://www.ptgwp.gov.my/etanah-awam/EBayaranSemakBayarCukaiTanahForm.xhtml

Negeri Sembilan

https://e.ptgns.ns.gov.my/

Melaka

https://ebayar.melaka.gov
.
my

Johor

https://onlinepayment.johor.gov.my/

Perak

https://ptg.perak.gov.my/etanah-awam/

Perlis

https://ptg.ptgps.gov.my/esemakan/

Kedah

https://ebayaran.ptgkedah.gov.my/

Pulau Pinang

https://ebayar.penang.gov.my/

Pahang

https://fpxptg.pahang.gov.my/fpx/fpx_qrycukai.php

Kelantan

https://hasiltanah.kelantan.gov.my/

Terengganu

http://cukaiptg.terengganu.gov.my/esolarweb/main.php

Sabah

http://www.quitrent.jtu.sabah.gov.my/

2. Log masuk akaun anda atau masukkan nombor akaun anda

3. Selepas itu, klik pada ‘Semakan dan Bayaran Cukai Tanah’

4. Untuk melakukan  pembayaran, anda boleh pilih cara pembayaran yang anda mahukan  melalui beberapa aplikasi perbankan atas talian seperti Maybank2u, CIMBClicks, RHB Online atau aplikasi Pos Malaysia.

5. Setelah selesai pembayaran, pastikan anda cetak atau
download
 resit untuk rujukan anda

2. Cukai Petak

Apakah maksud cukai petak? Cukai petak merupakan cukai yang dikenakan ke atas hartanah berstrata atau
rumah strata
 tertakluk di bawah Akta Pengurusan Strata (SMA) 2013 dan Akta Hakmilik Strata (STA) 1985. Kebiasaannya, ia merujuk kepada jenis hartanah yang telah dibahagikan kepada petak seperti kondominium,
townhouse
, apartmen, komuniti berpengawal dan sebagainya.

Di bawah sistem lama, cukai tanah dikenakan terhadap hartanah strata melalui Badan Pengurusan Bersama (JMB) yang memasukkan caj ini ke dalam yuran penyelenggaraan kepada pemilik rumah. Ia sekali gus menyebabkan pemilik hartanah strata yang ingin menjual atau memindah milik pemilikan unit petak akan menghadapi masalah sekiranya rekod Pejabat Tanah menunjukkan bahawa pemilik ‘petak’ lain pada hartanah itu yang masih tidak membayar cukai mereka.

Disebabkan ini,  cukai tanah yang baharu telah diwujudkan bagi hartanah strata di Selangor yang dikenali sebagai cukai petak atau
parcel rent
 pada Jun 2018.  Tujuan perubahan ini dilakukan adalah untuk memudahkan penjualan dan pemindahan hak milik hartanah strata. Di bawah cukai petak yang baharu ini, caj akan terus dibilkan kepada pemilik rumah dan bukan lagi melalui JMB.

PTG negeri akan boleh memantau dan mengenal pasti pemilik yang tidak membayar cukai petak dengan lebih baik melalui sistem cukai petak. Dengan cara ini, pemilik hartanah strata yang ingin menjual atau memindah hartanah boleh melakukan urusan dengan lebih mudah. Selain Selangor, Pulau Pinang dan Kuala Lumpur juga telah melaksanakan sistem cukai petak ini.

3. Cukai Taksiran/Cukai Pintu

Apa itu cukai taksiran? Cukai taksiran merupakan cukai yang dikutip oleh majlis perbandaran lokasi hartanah anda. Juga dikenali sebagai cukai pintu, jenis cukai ini merupakan cukai tanah tempatan yang dikenakan terhadap pemilik rumah untuk menampung kos membiayai pembangunan dan penyelenggaraan infrastruktur dan perkhidmatan tempatan seperti:

Penyelenggaraan cahaya lampu tepi jalan

Pembersihan taman awam

Pengumpulan sisa perbandaran seperti sampah

Pembinaan dan penyelenggaraan infrastruktur awam

Lain-lain pekerjaan untuk menjadikan tempat tinggal lebih baik dan selesa

Tidak kiralah rumah anda adalah rumah
undercon
,
rumah
subsale
atau
rumah mampu milik
, anda wajib membayar cukai taksiran atau cukai pintu ini pada setiap tahun. Hal ini kerana, ia merupakan pembayaran wajib yang dikenakan terhadap semua pemilik hartanah kediaman dan komersil.

Namun begitu, sekiranya hartanah anda kosong atau tidak diduduki, anda boleh membuat permohonan tuntutan remisi daripada pihak berkuasa tempatan. Syarat utama yang anda harus penuhi adalah permohonan mesti dibuat dalam tempoh tujuh hari bermula daripada tarikh dikosongkan. Jika tidak, pihak berkuasa tempatan akan mengira tarikh hartanah dikosongkan pada tarikh permohonan dibuat. Selain itu, terdapat sesetengah negeri yang menawarkan pengecualian cukai taksiran atau cukai pintu ini bagi perumahan kos rendah dan sederhana. Anda boleh periksa dahulu sama ada anda layak mendapat pengecualian tersebut.

Semakan Cukai Taksiran, Bayar Cukai Taksiran Online

Untuk pengetahuan anda, cukai taksiran dihitung berdasarkan anggaran kasar sewa tahunan hartanah dengan kadar sekitar dua peratus sehingga tujuh peratus. Nilai yang dicaj adalah berbeza-beza bergantung kepada saiz dan jenis hartanah anda. Contohnya, rumah pangsa kos rendah dikenakan caj yang lebih rendah berbanding caj yang dikenakan terhadap rumah teres dua tingkat. Anda perlu menjelaskan bayaran cukai taksiran ini kepada majlis perbandaran yang berkenaan seperti MBSA, DBKL, MBPJ, MPKJ, MPSJ, MPSP, MPAJ dan sebagainya.

Cukai taksiran perlu dibayar sebanyak dua kali setahun iaitu:

Penggal Pertama – 1 Januari hingga 28 Februari

Penggal Kedua – 1 Julai hingga 31 Ogos

Adakah Ketiga-tiga Cukai Ini Wajib? Akibat Tidak Bayar Cukai Tanah, Cukai Petak & Cukai Taksiran

Selain perlu memikirkan kos berkaitan rumah seperti
deposit rumah
,
bayaran pinjaman perumahan
,
insurans rumah
, pemilik hartanah wajib menjelaskan cukai tanah, cukai petak dan cukai taksiran di bawah sistem undang-undang Malaysia. Oleh sebab itu, anda perlu memastikan anda menjelaskan ketiga-tiga cukai ini kerana tindakan yang tegas akan dikenakan oleh kerajaan negeri dan majlis perbandaran terhadap anda. Berikut merupakan akibat sekiranya anda mengabaikan tanggungjawab membayar cukai-cukai ini:

Satu notis tunggakan akan dikeluarkan terhadap anda sekiranya anda lambat menjelaskan pembayaran. Notis tersebut akan memberitahu mengenai tunggakan dan denda yang akan dikenakan terhadap anda.

Sekiranya pembayaran masih belum dijelaskan selepas notis tunggakan dikeluarkan, kerajaan negeri dan majlis perbandaran berhak mengeluarkan waran tangkap terhadap anda dan mengenakan denda disebabkan waran tangkap tersebut.

Apabila anda telah menerima waran, pihak berkuasa boleh mengambil tindakan undang-undang, menyita sebarang harta yang boleh disita dari rumah dan
lelong rumah
 atau tanah terbabit.

Anda wajib membayar cukai-cukai ini sebaik sahaja anda beli rumah dan memiliki hartanah tersebut. Seperti yang telah dijelaskan di atas, anda akan dikenakan caj penalti dan tindakan undang-undang yang tegas sekiranya anda gagal melangsaikan bayaran yang sepatutnya.

Laksanakan Tanggungjawab Anda Sebagai Pemilik Rumah

Diharapkan artikel ini dapat membantu anda melaksanakan tanggungjawab anda membayar cukai sebagai seorang pemilik hartanah. Memang tidak dinafikan, memiliki rumah merupakan satu tanggungjawab yang amat besar dan anda perlu bersedia terutama sekali dari segi kewangan. Sebagai pemilik hartanah, perancangan kewangan sangatlah penting kerana kos pemilikan rumah amatlah tinggi daripada bayaran bulanan, insurans rumah seperti
MRTA, MLTA, MRTT dan MLTT
, perlindungan
insurans tambahan rumah banjir
 sehinggalah cukai-cukai yang telah dijelaskan dalam artikel ini.

Selain itu, sekiranya anda merancang untuk dapatkan
insurans rumah terbaik
,
beli insurans kereta
 atau
insurans motor online
, layari laman web Qoala untuk info lanjut. Qoala menyediakan beberapa pilihan insurans daripada beberapa
syarikat insurans terbaik
 di Malaysia untuk anda pilih!

Kongsi:


9 Dokumen untuk Beli Rumah untuk Pekerja Swasta

Proses beli rumah tidak kiralah sama ada
rumah
 subsale
, rumah baharu atau
rumah lelong
 bukanlah suatu proses yang mudah, lebih-lebih lagi jika anda baru pertama kali ingin beli rumah idaman anda. Banyak dokumen untuk beli rumah diperlukan dan keperluan dokumen ini berbeza bergantung pada jenis hartanah yang anda ingin beli. Artikel ini akan membantu anda khususnya pembeli rumah yang pertama kali terlibat dalam proses pembelian rumah.

Table of Contents

Toggle

Pinjaman Perumahan: Senarai Dokumen untuk Beli Rumah yang Anda Perlu Tahu
1. Salinan Kad Pengenalan
2. Penyata Gaji (Tiga atau Enam Bulan Terkini)
3. Penyata Akaun Bank (Akaun Gaji)
4. Penyata KWSP Terkini
5. Borang EA Terkini
6. Cukai Pendapatan – Borang B/BE Terkini
7. Dokumen Sokongan Tambahan
8. Surat Pemetakan
9. Surat Perjanjian Jual Beli
Rancang Kewangan Anda, Elakkan Berbelanja Melebihi Kemampuan Kewangan

Pinjaman Perumahan: Senarai Dokumen untuk Beli Rumah yang Anda Perlu Tahu

Meskipun ramai beranggapan proses permohonan
pinjaman perumahan
 sangat rumit, ia sebenarnya boleh menjadi sangat mudah dan lancar terutamanya jika anda sediakan semua dokumen untuk beli rumah dengan lengkap. Secara asasnya, proses permohonan
 loan
 rumah di Malaysia biasanya lebih mudah jika anda mempunyai pendapatan tetap (pekerja
full-time
) berbanding jika anda bekerja sendiri atau bekerja bebas (
freelancer
). Berikut merupakan dokumen sokongan yang diperlukan untuk beli rumah untuk rujukan dan panduan anda:

1. Salinan Kad Pengenalan

Pinjaman atau
loan
 perumahan
 biasanya terbuka kepada warganegara Malaysia yang berumur 18 tahun dan ke atas. Oleh sebab itu, salinan kad pengenalan atau MyKad merupakan salah satu dokumen wajib yang diperlukan bagi membuktikan taraf kewarganegaraan setiap pemohon yang ingin mendapatkan pinjaman perumahan. Selain pastikan gambar pada salinan kad pengenalan adalah jelas, anda juga perlu pastikan maklumat pada kad pengenalan dikemas kini dengan maklumat terbaharu.

2. Penyata Gaji (Tiga atau Enam Bulan Terkini)

Pemohon yang ingin memohon pinjaman perlu menyediakan dokumen-dokumen penting seperti slip gaji atau penyata pendapatan. Bagi individu yang bekerja dengan majikan, masalah tiada
slip gaji
 atau dokumen tidak lengkap biasanya tidak banyak terjadi. Masalah dokumen tidak lengkap ini sering berlaku kepada individu yang bekerja sendiri yang tidak menyimpan rekod pendapatan dan perbelanjaan dengan teratur.

Penyata gaji merupakan dokumen penting untuk beli rumah dalam membuktikan jumlah pendapatan anda. Ia secara tidak langsung memudahkan pihak bank memproses sama ada anda layak atau tidak mendapatkan permohonan tersebut. Biasanya, pihak bank akan meminta penyata gaji tiga bulan terkini (jika pendapatan tetap berdasarkan gaji pokok) atau enam bulan terkini (jika ada pendapatan tidak tetap seperti elaun kerja lebih masa, komisen dan sebagainya).

Oleh itu, pastikan anda menyimpan semua dokumen berkaitan supaya permohonan pinjaman perumahan anda lebih mudah untuk diluluskan oleh pihak bank.

3. Penyata Akaun Bank (Akaun Gaji)

Selain itu, pihak bank juga biasanya memerlukan penyata bank akaun gaji untuk tempoh tiga bulan atau enam bulan terkini bergantung pada situasi – tiga bulan terkini untuk gaji pokok sahaja dan enam bulan terkini untuk gaji pokok termasuk komisen. Maklumat penyata bank ini diperlukan bagi membantu pihak bank mendapatkan kesahihan gaji yang dikreditkan ke dalam akaun bank adalah sama seperti yang dinyatakan dalam slip gaji.

4. Penyata KWSP Terkini

Sebelum memohon apa-apa pinjaman tidak kiralah pinjaman perumahan atau pinjaman lain seperti
 pinjaman peribadi
, salah satu dokumen yang perlu diserahkan bersama permohonan anda ialah
penyata akaun KWSP
 terkini anda. Penyata KWSP secara asasnya menunjukkan rumusan sumbangan bulanan daripada anda dan pihak majikan dalam Akaun 1 dan
Akaun 2 KWSP
. Ia secara tidak langsung membuktikan tahap kewangan dan kestabilan pendapatan yang diterima oleh anda. Ini juga untuk mengelakkan anda daripada berdepan masalah sekiranya perlu membayar balik pinjaman yang diluluskan.

5. Borang EA Terkini

Borang EA atau EA Form merujuk pada Penyata Saraan Tahunan untuk pekerja swasta. Ia merangkumi maklumat penting tentang gaji anda untuk tahun sebelumnya termasuk bonus dan insentif tambahan lain yang diterima.

6. Cukai Pendapatan – Borang B/BE Terkini

Bagi anda yang berdaftar dengan LHDN dan sudah membuat taksiran
cukai pendapatan
 (sekurang-kurangnya untuk dua tahun terkini), anda perlu mengemukakan borang B atau borang BE terkini dengan bukti penerimaan pembayaran. Jika anda menggunakan e-filling, anda boleh sediakan slip pengesahan penerimaan e-B bagi tahun taksiran dan bukti pembayaran. Penyata cukai pendapatan membolehkan pihak bank mengenal pasti jumlah untung bersih dan jumlah cukai pendapatan yang telah dikeluarkan setiap tahun.

7. Dokumen Sokongan Tambahan

Selain itu, dalam sesetengah kes, anda mungkin perlu memberikan dokumen sokongan seperti pendapatan sewa, penyata
deposit tetap
,
simpanan ASB
, Tabung Haji atau Bon (jika ada) untuk beli rumah. Ia bertujuan untuk menunjukkan anda mempunyai dana kecemasan yang kuat sekiranya berlaku perkara tidak diingini terhadap sumber kewangan anda seperti kehilangan kerja atau sebagainya.

8. Surat Pemetakan

Jika anda menempah hartanah dalam pembinaan (
under construction
), anda biasanya akan menerima surat tempahan pembelian rumah daripada pemaju atau lebih dikenali sebagai surat pemetakan (
allotment letter
). Surat ini biasanya mengandungi maklumat berkaitan unit, pilihan pembayaran dan sebarang caj tambahan yang mungkin perlu dibayar termasuk caj penyelenggaraan dan kemudahan tambahan.

Selain itu, surat pemetakan ini juga mengandungi maklumat seperti jadual pembinaan, pelan rumah, tarikh anggaran penyerahan dan liabiliti pemaju sekiranya rumah tidak berjaya disiapkan mengikut jadual atau rumah yang dibeli menghadapi masalah-masalah lain. Biasanya, pihak bank memerlukan dokumen ini untuk memproses pinjaman untuk beli rumah idaman anda.

9. Surat Perjanjian Jual Beli

Dokumen Perjanjian Jual Beli (SPA) menyenaraikan semua jenis maklumat tentang hartanah – terma dan syarat, tarikh pemilikan, pelan pembayaran, spesifikasi dan butiran kawasan dan kemudahan umum dan sebagainya. Dokumen ini perlu dikemukakan dalam salinan asal kepada pihak bank bagi proses mendapatkan pinjaman rumah.

Rancang Kewangan Anda, Elakkan Berbelanja Melebihi Kemampuan Kewangan

Selain dokumen untuk beli rumah yang dinyatakan di atas, anda juga perlu rancang
pengurusan kewangan
 anda untuk kurangkan risiko yang boleh menyebabkan
permohonan
loan
 ditolak.
 Elakkan berbelanja atau berhutang
kad kredit
 lebih daripada separuh had kredit maksimum yang ditetapkan. Sebagai contoh, jika had maksimum kad kredit anda ialah RM8,000, pastikan belanja anda tidak berbelanja melebihi RM4,000 kerana bank akan beranggapan anda terlalu bergantung pada hutang. Ini secara tidak langsung boleh menyebabkan
skor kewangan
 anda menjadi tidak cantik dan bank akan mengenakan kadar faedah yang tinggi untuk pinjaman anda.

Selain itu, sekiranya anda sedang mempertimbangkan
insurans rumah terbaik
 dan komprehensif untuk kediaman baru anda, layari laman web Qoala untuk info lanjut. Qoala merupakan
platform insurans di Malaysia
 yang menyediakan pelbagai jenis insurans rumah dengan jaminan proses beli insurans yang selamat, berpatutan dan mudah.

Kongsi:


Ekzos Kereta: Tanda Ekzos Kereta Bocor, Kos Repair Ekzos

Ekzos kereta merupakan antara komponen kereta yang jarang diberi perhatian. Cuba tanya diri anda bila kali terakhir anda
check
 atau
servis kereta
 terutamanya ekzos kereta anda? Tahun lepas, dua tahun lepas atau anda sebenarnya tak pernah
check
 langsung? Secara amnya, ekzos memainkan peranan penting dalam pastikan tahap pelepasan bahan kimia bahaya ke udara berada pada tahap yang selamat selari dengan standard yang ditetapkan oleh sesebuah negara. Oleh sebab itu, sekiranya aspek penjagaan sistem ekzos kereta diabaikan, ia berpotensi untuk mengalami kebocoran kerosakan.

Table of Contents

Toggle

5 Simptom Ekzos Kereta Bocor dan Bermasalah
1. Prestasi Enjin, Pecutan Merosot
2. Ekzos Kereta Bunyi Kuat
3. Pedal Minyak Bergegar
4. Kereta Kuat Makan Minyak
5. Bau Kurang Menyenangkan
4 Warna Asap Ekzos Kereta dan Punca Kerosakan
1. Kereta Keluar Asap Hitam
2. Asap Kereta Warna Biru
3. Kereta Keluar Asap Putih
4. Asap Kereta Warna Kelabu
Servis Ekzos Kereta: Tips Penjagaan Ekzos
Harga Ekzos Kereta: Kos Baiki Ekzos Bocor

5 Simptom Ekzos Kereta Bocor dan Bermasalah

Pengetahuan asas mengenai masalah ekzos kereta bocor boleh membantu mengurangkan risiko kerosakan kereta yang lebih serius yang mungkin boleh membahayakan nyawa dan keselamatan anda. Jika anda mengesan ada sesuatu yang tidak kena pada sistem ekzos kereta anda, segera bawa kereta anda ke bengkel untuk pemeriksaan lanjut. Berikut merupakan antara tanda-tanda exzos kereta bocor untuk rujukan anda:

1. Prestasi Enjin, Pecutan Merosot

Kebocoran sistem ekzos secara tidak langsung boleh memberi kesan kepada prestasi enjin kereta. Anda mungkin mendapati pecutan enjin kereta anda semakin hambar, tidak cukup kuat dan
pick up
 tidak seperti biasa apabila anda menekan pedal minyak. Secara teknikal, kereta anda akan terus kehilangan kuasa jika masalah ekzos bocor tidak dibaiki. Jika dahulu anda boleh potong Myvi dengan senang, kini nak potong Kancil pun takut tak lepas.

2. Ekzos Kereta Bunyi Kuat

Sekiranya anda mendapati ekzos kereta anda berbunyi kuat, ia merupakan salah satu tanda kerosakan ekzos kereta yang perlu diberi perhatian. Tahap kekuatan bunyi pula biasanya bergantung pada saiz kebocoran – ekzos kereta yang bocor akan menghasilkan bunyi berdesis atau
 hissing
 sama seperti bunyi gas bocor atau ketak-ketik (atau
 tapping
) seperti bunyi hujan jatuh di atas atap rumah. Biasanya, bunyi ini menjadi lebih kuat semasa enjin kereta dalam keadaan sejuk atau semasa kenderaan sedang memecut.

3. Pedal Minyak Bergegar

Selain itu, sekiranya anda mengesan ada gegaran pada bahagian pedal minyak, ia mungkin menandakan ekzos kereta anda sedang bocor atau mengalami masalah lain yang berkaitan. Lazimnya, gegaran pada pedal minyak boleh berlaku meskipun hanya terdapat kebocoran kecil pada paip ekzos. Malah, gegaran ini berkadar langsung dengan saiz kebocoran – semakin besar saiz kebocoran ekzos, semakin teruk dan ketara gegaran yang dirasai. Jika situasi ini diabaikan, ia boleh bertambah buruk sehingga menjejaskan
stereng kereta
 dan lantai kereta.

4. Kereta Kuat Makan Minyak

Minyak kereta yang diisi dengan kerap berbanding biasa juga menunjukkan salah satu tanda kebocoran ekzos kereta. Ini kerana, sistem ekzos memerlukan nisbah kandungan bahan api dan udara yang betul untuk mengekalkan tahap kecekapan bahan api. Sekiranya berlaku kebocoran, prestasi enjin akan terjejas kerana sistem kereta memerlukan kandungan bahan api yang lebih tinggi bagi mencapai tekanan yang betul untuk memberikan jumlah tenaga dan prestasi yang sama seperti kebiasaan.

5. Bau Kurang Menyenangkan

Sistem ekzos kereta bocor juga boleh dikenal pasti melalui bau yang dihasilkan. Biasanya, gas yang memasuki ruang kabin kereta akan menghasilkan bau yang tidak menyenangkan. Sekiranya berlaku kebocoran di bahagian
 manifold
, gas-gas yang dikeluarkan oleh enjin kereta seperti gas karbon dioksida (CO2) mengeluarkan bauan yang tidak menyenangkan berbeza dengan gas karbon monoksida (CO) yang tidak berwarna, tidak berbau dan tanpa rasa. Gas-gas ini boleh mendatangkan bahaya jika dihidu secara berterusan sepanjang pemanduan. Oleh sebab itu, anda disarankan untuk sentiasa prihatin terhadap sebarang bunyi, gegaran atau bau persekitaran semasa memandu.

4 Warna Asap Ekzos Kereta dan Punca Kerosakan

Selain tanda ekzos kereta rosak seperti dinyatakan di atas, anda juga boleh kenal pasti simptom kerosakan pada kereta anda melalui warna asap ekzos kereta anda. Asap yang keluar dari paip ekzos boleh dikatakan salah satu petunjuk awal jika terdapat kerosakan pada mana-mana komponen kereta anda. Biasanya, terdapat 4 jenis warna asap kereta – warna asap kereta yang berbeza menunjukkan masalah berlainan yang mungkin ada pada kereta anda.

1. Kereta Keluar Asap Hitam

Bagi kereta enjin diesel, asap berwarna hitam merupakan situasi biasa. Namun begitu, sekiranya kereta anda yang menggunakan enjin petrol mengeluarkan asap hitam, ia menandakan ada masalah dalam enjin kereta yang perlu diberi perhatian. Asap hitam yang keluar daripada ekzos kereta biasanya berpunca daripada kekurangan udara dalam enjin kereta.

Udara yang tidak mencukupi menyebabkan proses pembakaran dalam enjin berlaku dengan tidak sempurna –
enjin kereta
 yang tidak mendapat udara yang mencukupi secara tidak langsung menyebabkan lebih banyak bahan api diperlukan untuk proses pembakaran.

Sekiranya anda berdepan situasi ini, periksa
penapis udara kereta
 anda kerana besar kemungkinan komponen ini tersumbat. Selain itu, masalah ini juga kemungkinan berpunca daripada kerosakan pada karburator atau injektor bahan api. Langkah terbaik, bawa kereta anda ke bengkel untuk pemeriksaan lanjut.

2. Asap Kereta Warna Biru

Biasanya, ekzos kereta akan mengeluarkan asap berwarna biru sekiranya berlaku masalah yang berkaitan dengan enjin kereta seperti kebocoran minyak hitam.
Minyak hitam bocor
 biasanya berlaku apabila kedap injap (
valve seal
) rosak atau gelang piston (
piston ring
) haus – enjin kereta yang membakar minyak hitam akan menyebabkan asap berwarna biru.

Selain itu, asap biru yang jelas kelihatan ketika memecut pula menandakan kerosakan gelang piston yang berpunca daripada kepala silinder. Untuk keselamatan anda, segera bawa kereta ke bengkel berdekatan untuk pemeriksaan lanjut.

3. Kereta Keluar Asap Putih

Asap putih yang keluar dari ekzos kereta adalah perkara biasa semasa
 start
 kereta
 di waktu pagi. Meskipun begitu, asap putih tebal yang keluar daripada paip ekzos semasa anda sedang memandu pula menandakan ada masalah serius pada kereta yang memerlukan perhatian segera daripada anda.

Meskipun kedua-dua situasi ini seakan-akan sama, asap putih pada waktu pagi berlaku disebabkan oleh kehadiran wap air yang menyebabkan proses pemeluwapan berlaku, manakala asap putih tebal semasa memandu pula berlaku disebabkan oleh kebocoran minyak pelincir yang telah memasuki ruang pembakaran dalaman.

Biasanya, asap putih tebal yang terhasil akibat kebocoran minyak pelincir menghasilkan bau tertentu. Selain itu, asap kereta berwarna putih juga menunjukkan terdapat kerosakan pada gasket silinder atau piston yang sudah haus.

Sekiranya anda berdepan situasi ini, segera hantar kereta anda untuk dibaiki untuk mengurangkan risiko kerosakan kereta dan mengelakkan anda menanggung kos kerosakan yang lebih tinggi.

4. Asap Kereta Warna Kelabu

Asap berwarna kelabu pula memberi petunjuk bahawa terdapat masalah tertentu pada komponen enjin – enjin membakar minyak gear daripada silinder atau disebabkan kerosakan pada gelang piston.

Perhatikan tanda-tanda ini bagi membolehkan pembaikan dapat dilakukan dengan segera. Selain warna asap, sekiranya anda terhidu bau terbakar, ia menunjukkan terdapat masalah pada komponen pengecasan turbo kereta anda.

Segera baiki kereta anda untuk mengelakkan kerosakan yang lebih serius daripada berlaku.

Servis Ekzos Kereta: Tips Penjagaan Ekzos

Kebanyakan pemilik kereta kurang menitikberatkan aspek penjagaan ekzos kereta. Oleh sebab itu, Qoala menyenaraikan tips penjagaan ekzos seperti berikut sebagai rujukan dan panduan anda:

Lakukan pemeriksaan ekzos sekurang-kurangnya setiap tiga bulan untuk membantu mengenal pasti sebarang kerosakan atau kebocoran pada bahagian ekzos;

Anda boleh lakukan pemeriksaan sendiri di rumah dengan menggunakan tangan untuk mengesan sama ada terdapat angin yang keluar daripada paip ekzos. Amalkan langkah berjaga-jaga untuk mengelakkan tangan anda daripada terkena mana-mana bahagian ekzos yang panas;

Sekiranya anda mengesan sebarang kebocoran pada bahagian gasket penyambung blok enjin, anda disarankan untuk menggantikan komponen tersebut. Biasanya, gasket rosak disebabkan perubahan suhu panas dan sejuk – jangka hayat gasket kereta boleh bertahan selama lima hingga 20 tahun bergantung pada penggunaan;

Jika kebocoran kecil berlaku di bahagian lain, anda boleh mengimpal kebocoran tersebut. Namun begitu, anda disarankan untuk menukar keseluruhan sistem ekzos kebocoran terlalu besar untuk mengelakkan pembaziran bahan api.

Harga Ekzos Kereta: Kos Baiki Ekzos Bocor

Secara purata, kos
repair
 ekzos kereta bocor biasanya kurang daripada RM50. Ini kerana, kebocoran ekzos akan dibaiki dengan menutup dan mencantum ekzos dengan welding sahaja. Namun begitu, sekiranya anda ingin tukar ekzos secara keseluruhan, ia mungkin menelan belanja yang lebih tinggi bergantung pada jenis ekzos dan model kenderaan anda.

Semoga perkongsian ini dapat membantu anda mengenal pasti tanda-tanda kerosakan ekzos kereta. Anda disarankan untuk ambil langkah pencegahan dengan segera seperti menghantar kenderaan ke bengkel jika mendapati ekzos anda tidak berfungsi seperti kebiasaan. Selain itu, jika anda mempertimbangkan untuk mendapatkan
 insurans kereta
 untuk kereta anda, layari laman web Qoala, platform
insurans terbaik di Malaysia
 untuk info lanjut.

Kongsi:


5 Tanda Anda Mungkin Perlu Overhaul Enjin Kereta Anda

Sekiranya anda berdepan situasi
enjin kereta meragam
,
temperature
 kereta naik
atau kereta keluar asap putih, anda mungkin boleh mempertimbangkan untuk bawa kereta anda ke bengkel berhampiran untuk melakukan pemeriksaan dan penyelenggaraan segera. Jika dibiarkan, masalah kerosakan serius pada enjin ini mungkin boleh menyebabkan enjin kereta anda perlu
overhaul
. Bila sebut pasal
overhaul
 enjin kereta, proses ini boleh dikatakan sebagai salah satu mimpi ngeri bagi kebanyakan pemilik kenderaan. Bukan apa, kos
overhaul
 enjin kereta bukan sedikit dan adakalanya boleh mencecah ribuan ringgit dan memakan masa yang lama untuk disiapkan.

Table of Contents

Toggle

Overhaul Enjin Kereta: 4 Perkara Penting Tentang Overhaul Enjin yang Perlu Anda Tahu
Apa itu Overhaul Enjin Kereta?
Proses Turun Enjin: Top Overhaul, Full Overhaul Enjin
5 Tanda-tanda Enjin Kereta Perlu Overhaul
Kos Overhaul Kereta

Overhaul
 Enjin Kereta: 4 Perkara Penting Tentang
Overhaul
 Enjin yang Perlu Anda Tahu

Proses
 overhaul
 enjin kereta atau turun enjin perlu dilakukan sekiranya kereta anda menunjukkan tanda-tanda tertentu. Meskipun begitu, anda disarankan untuk mendapatkan nasihat daripada mekanik profesional yang boleh anda percayai untuk mengelakkan anda daripada tertipu. Ini kerana, proses
overhaul
 enjin kereta melibatkan proses yang rumit dan sukar – kesilapan kecil semasa proses ini dilakukan boleh menyebabkan anda terpaksa menanggung kos yang lebih tinggi.

Apa itu
Overhaul
 Enjin Kereta?

Secara amnya,
overhaul
 enjin kereta merujuk pada proses baik pulih enjin kereta secara keseluruhan. Ia melibatkan proses meleraikan enjin serta komponen-komponen enjin bagi membolehkan punca kerosakan dikenal pasti dan proses pembaikan dilakukan secara terus pada komponen enjin yang terlibat. Dalam erti kata lain, komponen enjin akan dibuka, dibersihkan dan dibaiki, sebelum dipasang semula seperti struktur asal sama seperti permainan
jigsaw puzzle
. Oleh sebab itu, proses ini dikatakan sangat rumit dan memerlukan penelitian yang tinggi – kesilapan semasa pemasangan boleh menyebabkan kerosakan enjin yang lebih serius.

Biasanya,
overhaul
 kereta akan dilakukan sekiranya terdapat tanda-tanda seperti berikut:

Temperature
 kereta naik
 melebihi paras normal;

Ada mana-mana komponen enjin yang patah, retak atau bocor;

Timing belt
 putus;

Prestasi dan kuasa enjin merosot;

Minyak hitam kereta
 berkurangan walaupun tiada kebocoran yang ketara pada bahagian gasket;

Enjin kereta bergegar.

Proses Turun Enjin:
Top Overhaul, Full Overhaul
 Enjin

Biasanya, pemeriksaan yang menyeluruh akan dilakukan ke atas enjin kereta sebelum proses
overhaul
 dilakukan, saranan sama ada perlu
top overhaul
 atau
full overhaul
 bergantung sepenuhnya pada tahap kerosakan enjin.

Top Overhaul
 Enjin

Merujuk pada proses penyelenggaraan bahagian atas enjin kereta tanpa perlu mengeluarkan keseluruhan enjin daripada badan kenderaan. Dalam erti kata lain, enjin dibuka separuh sahaja atau hanya bahagian
cylinder head
 sahaja yang dibuka. Ia biasanya melibatkan proses penggantian atau penukaran komponen enjin seperti kepala silinder, skru silinder, injap,
 rocker am
, tukar
 valve seal, head gasket
 dan komponen-komponen enjin lain yang berkaitan.

Full Overhaul
 Enjin

Merujuk pada proses membuka dan mengeluarkan keseluruhan enjin kereta daripada badan kenderaan, biasanya melibatkan penukaran dan penggantian bahagian-bahagian enjin yang sukar untuk dicapai dari luar enjin. Sekiranya
 full overhaul
 dilakukan, ini bermaksud semakin banyak bahagian enjin yang akan ditukar seperti
 main bearing, piston ring
 dan sebagainya. Kos pula semestinya lebih tinggi berbanding
 top overhaul
.

Restore
 Enjin Kereta

Restore
 enjin pula merujup pada proses buat balik enjin sepenuhnya dengan menggantikan semua skru,
breaker
 dan komponen-komponen enjin yang lain. Biasanya, kos
restoration
 kereta sebegini menelan belanja yang lebih mahal. Sebagai contoh, kos
restore
 Proton Wira, Iswara dan Saga boleh mencecah sehingga RM5,000. Kerja
restoration
 biasanya disyorkan untuk kereta klasik atau kereta lama yang ingin disimpan untuk jangka masa panjang. Namun sekiranya anda ingin
 jual kereta lama
 anda, anda tidak disarankan untuk melakukan
restore
 enjin kereta kereta tidak berbaloi dengan kos yang dikeluarkan.

5 Tanda-tanda Enjin Kereta Perlu
Overhaul

Secara amnya, kereta perlu diselenggara selepas tempoh-tempoh tertentu untuk mengenal pasti sama ada terdapat kerosakan yang berlaku yang boleh memberi kesan kepada prestasi dan fungsi enjin. Oleh sebab itu, anda disarankan untuk sentiasa peka dengan sebarang amaran atau tanda-tanda pada kereta anda yang mungkin ‘berinteraksi’ dengan anda tentang masalah yang sedang dihadapi. Qoala senaraikan tanda-tanda enjin kereta perlu
 overhaul
 seperti berikut untuk rujukan anda:

1. Kereta Keluar Asap Putih

Sekiranya anda mendapati kereta anda mengeluarkan asap berwarna putih, itu menandakan berlaku masalah pada bahagian enjin kereta anda. Besar kemungkinan minyak enjin kereta sudah memasuki ruang pembakaran dalaman kereta anda. Ia berlaku disebabkan oleh gelang piston atau juga dikenali sebagai
 piston ring
 sudah haus atau pun rosak.

2. Enjin Kereta
Overheat
,
Temperature
 Kereta Naik

Sekiranya paras air
coolant
 mencukupi atau komponen-komponen lain yang berkaitan berada dalam keadaan baik tetapi enjin kereta anda masih
overheat
, besar kemungkinan terdapat masalah dalam bahagian enjin kereta anda. Langkah terbaik yang boleh anda lakukan ialah lakukan diagnosis lengkap untuk mengetahui punca sebenar kerosakan. Biasanya,
 temperature
 kereta yang naik dengan tiba-tiba dengan kerap menandakan terdapat masalah kebocoran pada bahagian enjin yang menjejaskan nisbah mampatan. Ia biasanya disebabkan oleh gasket kepala silinder yang rosak lalu menyebabkan air radiator berkurangan dan memasuki ruang pembakaran.

3. Kereta Makan Minyak Hitam

Sekiranya anda perlu
 topup
 minyak hitam kereta dengan kerap, besar kemungkinan enjin kereta anda menghadapi masalah yang memerlukan perhatian segera daripada anda. Simptom enjin makan minyak hitam merupakan salah satu tanda enjin kereta perlu
 overhaul.
 Hal ini kerana, komponen enjin seperti piston,
valve
 dan sebagainya mungkin sudah rosak disebabkan oleh minyak enjin yang kurang. Macam mana nak tahu enjin kereta makan minyak? Periksa paras minyak enjin kereta secara berkala dengan menggunakan
dipstick
 untuk mengetahui paras sebenar minyak enjin dalam kereta anda.

4. Masalah
 Underpower
, Tekanan Rendah

Antara tanda lain enjin kereta perlu
overhaul
 ialah enjin kereta menghadapi masalah
underpower
. Sekiranya semasa pemeriksaan dilakukan mendapati
spark plug
 kereta dan
ignition coil
 berada dalam keadaan baik tetapi prestasi enjin masih underpower,
overhaul
 enjin kereta mungkin perlu dilakukan –
piston ring
 dan blok enjin mungkin sudah rosak. Oleh sebab itu, tekanan enjin menjadi rendah dan tidak boleh menjana kuasa yang mencukupi.

5.
Spark Plug
 Berkerak

Minyak enjin yang bocor boleh menyebabkan berlaku penghasilan kerak pada
 spark plug
 kereta.
Spark plug
 yang berkerak tidak mampu menjalankan fungsinya secara optimum sekali gus menjejaskan prestasi percikan api. Biasanya, tanda-tanda prestasi enjin merosot boleh dikenal pasti melalui tanda-tanda berikut:

Enjin mula meragam, prestasi enjin merosot;

Bunyi pelik di bahagian enjin;

Enjin kereta tersengguk-sengguk ketika memecut.

Kos
Overhaul
 Kereta

Proses
overhaul
 melibatkan pelbagai proses yang kompleks dan kerja-kerja mekanikal. Ini kerana, setiap masalah yang dihadapi oleh enjin kereta memerlukan kaedah dan cara penyelesaian yang berbeza. Secara ringkasnya, harga
overhaul
 kereta dikira berdasarkan servis yang dijalankan semasa proses
overhaul
 enjin. Bagi kereta tempatan misalnya, harga
top overhaul
 adalah pada sekitar RM800-RM3000 manakala kos bagi
 full overhaul
 boleh mencecah sehingga RM5000. Sekiranya banyak komponen enjin ditukar atau proses ini memakan masa yang lebih lama, kos
overhaul
 enjin kereta juga mungkin akan menjadi lebih tinggi dan mahal.

Kerja-kerja
overhaul
 enjin sememangnya memerlukan kos yang besar, dan memerlukan kemahiran dan pengetahuan yang betul bagi mengelakkan kos luar jangka lain yang perlu ditanggung. Semoga perkongsian ini membantu anda mengenal pasti tanda
overhaul
 enjin kereta untuk mengelakkan kerosakan lain pada enjin yang lebih serius. Selain itu, sekiranya anda ingin
beli insurans kereta
 untuk kereta anda, layari laman web Qoala untuk info lanjut. Qoala merupakan platform
 insurans kereta terbaik di Malaysia
 yang menawarkan tawaran
harga insurans terbaik
 dengan perkhidmatan yang mudah, cekap dan pantas.

Kongsi:


Apa Itu Freehold, Leasehold, Lot Bumiputera & Tanah Rizab Melayu?

Banyak faktor yang perlu dipertimbangkan sebelum beli rumah antaranya
proses beli rumah
 dan
kos pemilikan rumah
. Selain itu, ramai dalam kalangan pembeli rumah yang masih keliru dan kurang arif dengan jenis milikan tanah seperti
freehold
,
leasehold
, lot Bumiputera dan sebagainya. Oleh sebab itu, penting untuk anda memahami jenis-jenis milikan tanah yang ditawarkan di Malaysia sebelum anda buat keputusan
beli rumah
 idaman anda.

Table of Contents

Toggle

Apa yang Anda Perlu Tahu Tentang Hartanah Freehold, Leasehold, Lot Bumiputera dan Tanah Rizab Melayu
1. Lot Bumiputera
2. Tanah Rizab Melayu
3. Pegangan Bebas (Freehold)
4. Pegangan Pajakan (Leasehold)

Apa yang Anda Perlu Tahu Tentang Hartanah
Freehold
,
Leasehold
, Lot Bumiputera dan Tanah Rizab Melayu

Secara asasnya, terdapat beberapa jenis milikan tanah di Malaysia antaranya lot Bumiputera, Tanah Rizab Melayu, Tanah Pegangan Bebas (
Freehold
) dan Pegangan Pajakan (
Leasehold
). Setiap satunya mempunyai kelemahan dan kelebihan tersendiri. Berikut merupakan penjelasan bagi setiap jenis hak milik tanah secara terperinci untuk rujukan dan panduan anda.

1. Lot Bumiputera

Lot Bumiputera yang turut dikenali sebagai lot Bumi merupakan hak eksklusif golongan Bumiputera (merangkumi Melayu, Sabah dan Sarawak dan juga Muslim bukan Melayu) di Malaysia. Ini bermaksud, golongan bukan Bumiputera tidak boleh memiliki rumah lot Bumi. Secara asasnya, setiap pembangunan hartanah baharu memperuntukkan sejumlah peratusan tertentu kepada kaum Bumiputera. Dalam erti kata lain, ada kuota tertentu yang diperuntukkan kepada kaum Bumiputera bagi setiap pembangunan baharu – sebagai contoh di Kuala Lumpur, setiap hartanah wajib memperuntukkan sekurang-kurangnya 30 peratus lot Bumiputera.

Peruntukan lot Bumiputera membolehkan golongan Bumiputera mempunyai peluang untuk mengumpul aset dan memperluaskan taburan penduduk Bumiputera. Selain itu, lot Bumi juga biasanya menawarkan diskaun dan rebat eksklusif Bumiputera yang banyak. Ia bertujuan untuk menggalakkan golongan Bumiputera memiliki rumah atau kediaman sendiri. Lot Bumiputera secara amnya sesuai untuk anda yang tidak berniat untuk menjual
hartanah
 dalam tempoh yang singkat. Ini kerana, anda mungkin berdepan beberapa kesukaran sekiranya anda jual Lot Bumiputera:

Kekurangan permintaan disebabkan kekangan pasaran (lot Bumi perlu dijual kepada Bumiputera sahaja, hartanah tidak boleh dijual kepada kaum lain);

Kenaikan harga hartanah perlahan, penjual mendapat keuntungan yang minimum;

Kelulusan untuk menjual kepada bukan Bumiputera sukar diperoleh daripada Pejabat Tanah.

2. Tanah Rizab Melayu

Secara asasnya, Tanah Rizab Melayu merupakan jenis hartanah khusus kepada orang Melayu Islam sahaja. Ini bermaksud, orang asli dari Sabah dan Sarawak dan orang Islam bukan Melayu tidak boleh
beli rumah
 atau hartanah jenis ini. Ia berbeza dengan lot Bumiputera yang dibuka untuk jualan kepada golongan Bumiputera di Malaysia. Selain itu, Tanah Rizab Melayu juga tidak boleh diubah milik atau dijual kepada golongan selain Bumiputera dalam apa keadaan sekalipun, melainkan dibatalkan oleh pihak berkenaan.

Malah, proses penukaran hak milikan Tanah Rizab Melayu juga sangat kompleks. Ia memerlukan hartanah lain dengan nilai dan saiz yang sama perlu diumumkan sebagai ganti, berbanding lot Bumiputera yang boleh ditukar status kepada lot bukan Bumiputera dan boleh dijual kepada kaum bukan Bumiputera mengikut syarat dan kriteria tertentu. Berikut merupakan ciri tambahan yang membezakan antara Tanah Rizab Melayu dengan Lot Bumiputera:

Pemilik bumiputera tidak dibenarkan menyewakan hartanah Tanah Rizab Melayu kepada bukan Melayu;

Semua aktiviti perniagaan yang dijalankan di atas Tanah Rizab Melayu mestilah dimiliki oleh orang Melayu;

Syarikat yang diniagakan secara awam mestilah memiliki pemegang saham Melayu sahaja.

3. Pegangan Bebas (
Freehold
)

Hartanah pegangan bebas atau lebih dikenali sebagai hartanah
freehold
 merupakan status pemilikan tanah tanpa had tempoh atau dalam erti kata lain, milikan rumah yang dibeli boleh dimiliki untuk selama-lamanya. Hartanah ini merupakan jenis hartanah yang paling popular dalam kalangan pembeli rumah kerana pemilikan rumah boleh dipindah milik kepada generasi seterusnya tanpa halangan dari pihak berkuasa, Kerajaan Persekutuan atau Negeri.

Walau bagaimanapun, meskipun hartanah ini berstatus tanpa had, pihak kerajaan masih boleh menuntut semula tanah tersebut untuk tujuan pembangunan milik kerajaan seperti jalan raya, sistem pengangkutan awam atau apa-apa projek awam lain. Pemilik hartanah biasanya perlu menjual perumahan mereka kepada pihak kerajaan mengikut harga pasaran tanpa diberi apa-apa pampasan.

Meskipun begitu, hartanah
freehold
 masih lagi menjadi pilihan ramai dalam pasaran kerana hartanah jenis ini terbuka kepada semua kaum, mudah untuk dijual dan menawarkan
profit
 dan margin keuntungan (nilai jualan semula, kenaikan nilai modal serta pulangan sewaan) yang lebih tinggi apabila anda jual semula hartanah yang dimiliki.

4. Pegangan Pajakan (
Leasehold
)

Hartanah
leasehold
 pula merujuk pada hartanah yang ditempatkan di atas tanah pajakan yang dipajak atau disewa dari pihak kerajaan. Dalam erti kata lain, tanah tersebut merupakan hak milik sementara dan hanya dianggap milik pemilik rumah selagi tempoh pajakan masih sah. Biasanya, tempoh pajakan untuk jenis hartanah ini adalah sekitar 99 tahun dengan pajakan paling pendek selama 30 tahun. Setelah tempoh ini tamat, kos sewaan untuk hartanah
leasehold
 dianggap terbazir kerana pemilik tidak akan menerima sebarang pampasan sebaik sahaja tempoh pajakan tersebut tamat.

Meskipun begitu, pemilik masih boleh melanjutkan pajakan tersebut dengan memohon di Pejabat Tanah, namun tertakluk kepada sejumlah bayaran premium mengikut lanjutan tahun yang anda inginkan. Kadar premium biasanya ditentukan mengikut jenis hartanah (kediaman, komersial, pertanian dan sebagainya). Hartanah pegangan pajakan atau
 leasehold
 boleh dikatakan sebagai jenis
hartanah
 yang berisiko. Ini kerana, besar kemungkinan permohonan melanjutkan pajakan akan ditolak sekiranya pihak kerajaan ada merancang atau bercadang untuk membangunkan kawasan perumahan yang anda diami tersebut.

Semoga perkongsian mengenai jenis hartanah ini boleh membantu memudahkan urusan pembelian rumah pertama anda. Selain itu, anda juga boleh layari laman web Qoala untuk info lanjut berkaitan
insurans rumah
. Qoala merupakan
platform beli insurans
 yang mudah, telus dan pantas dengan tawaran harga yang kompetitif dan berpatutan.

Kongsi:


Gearbox Kereta: Tanda Gearbox Manual Rosak, Punca Gearbox Rosak

Kalau taknak duit banyak dihabiskan dengan membaiki gearbox kereta, anda kena ketahui tanda gearbox rosak. Kalau lambat kesan, alamatnya habis lah duit untuk kos baiki. Kos baiki pula bukan sikit, boleh koyak poket dibuatnya. Kalau tak ada duit dalam poket, terpaksalah pecahkan tabung. Sebelum kita mendalam ke topik tanda gearbox rosak, tahukah anda tak ramai yang tahu apa itu gearbox yang ada pada setiap kereta?

Table of Contents

Toggle

5 Perkara Penting Tentang Gearbox Kereta yang Anda Perlu Tahu
1. Jenis Gearbox Kereta
2. Tanda Gearbox Manual, Masalah Gearbox Auto Rosak
3. Gear Box Rosak: Langkah-langkah Awal yang Perlu Diambil
4. Punca Gearbox Kereta Rosak
5. Tips Penjagaan Gearbox Kereta Automatik

5 Perkara Penting Tentang Gearbox Kereta yang Anda Perlu Tahu

Ramai yang tahu bawa kereta tapi tak tahu gearbox tu apa dan bagaimana ia berfungsi. Fungsi utama kotak gear adalah untuk mendapatkan kelajuan yang berbeza dan sesuai mengikut keadaan dan beban pada kenderaan, memindahkan tenaga, menyesuaikan daya penukaran dan berada pada posisi neutral untuk menghidupkan
enjin
.

Pertamanya, kita sedia maklum yang terdapat dua jenis gear (juga dikenali sebagai transmisi) iaitu gear automatik dan manual. Nak membezakan dua jenis gear ini tidak lah sukar.

Gear auto cuma memerlukan anda menganjakkan satu takah gear untuk membolehkan
kereta
 bergerak. Sebaliknya, dalam gear manual, anda perlu menggerakkan gear pada takah tertentu dan kelajuan tertentu sama ada perlahan ataupun laju.

1. Jenis Gearbox Kereta

Biasanya, terdapat dua jenis gearbox kereta yang sering digunakan:

Gear Manual

Kotak gear jenis manual dilengkapi dengan mekanisme mekatronik bagi mengambil alih tugas klac dan menukar gear. Ianya disambung dengan sistem klac yang akan menyambung kuasa dari enjin ke gearbox berdasarkan input daripada pemandu. Pemandu berperanan untuk memutuskan penggunaan gear berdasarkan keadaan dan situasi semasa pemanduan mereka.

Kaki kiri pemandu bertanggungjawab untuk menekan klac, manakala tangan kiri bertindak untuk menukar gear dan kaki kiri akan melepaskan klac setelah proses menukar gear selesai.

Gear Automatik

Gear automatik dilengkapi dengan komponen mekatronik bagi menggantikan klac dan menukar gear. Gear automatik ini sering menjadi pilihan ramai kerana cara gunanya yang mudah dan juga lancar.

Antara kelebihan gear automatik adalah ia tidak memerlukan pemandu untuk menekan klac sambil menukar gear. Ia menjadikan gear automatik lebih mudah untuk digunakan di jalan raya yang sesak serta memberi pemanduan yang lebih lancar.

2. Tanda Gearbox Manual, Masalah Gearbox Auto Rosak

Ramai menggunakan kereta untuk tujuan pengangkutan dari satu tempat ke satu tempat yang lain. Apabila kita mempunyai
kereta
 kita sendiri, sudah tentu kita perlu berdepan dengan apa jua masalah yang bakal timbul terutamanya dari segi kerosakan.

Kerosakan boleh jadi pada pelbagai komponen dan bahagian, Namun, sekiranya gear box kereta sudah mula rosak, boleh sakit kepala kita dibuatnya. Untuk mengelakkan ia berlaku, kita perlu kesan tanda gearbox kereta yang rosak.

Kesukaran Menukar Gear

Tanda gearbox kereta rosak yang awal adalah masalah menukar gear atau juga dikenali sebagai masalah gear susah masuk. Masalah ini sering terjadi pada gearbox automatik dan juga manual. Kesukaran yang dialami adalah seperti semasa permulaan pemanduan, pertukaran gear menjadi lambat dan tidak seperti kebiasaannya.

Ia juga sering terjadi pada waktu pagi di mana minyak gear masih lagi dalam keadaan sejuk dan keadaan getah seal yang masih keras. Walau bagaimanapun, ianya tidak normal sekiranya ia berlaku berulang-ulang kali.

Sentakan yang Kuat

Tanda gearbox kereta rosak seterusnya adalah apabila berlakunya sentakan yang kuat. Ini sering berlaku pada gear automatik. Sebagai contohnya dari gear N ke D, atau dari P ke D.

Kereta Tidak Dapat Bergerak

Jika kereta anda tidak bergerak walaupun tombol gear sudah dimasukkan ke D, ia menunjukkan gearbox kereta anda sudah rosak teruk. Antara kerosakan yang boleh berlaku adalah seperti valve body tersumbat, sensor dan valve body rosak. Tanda lain kerosakan gearbox kereta adalah kereta anda mengeluarkan bunyi yang kuat seperti mengaum ketika menukar gear.

Selain itu, penunjuk RPM tidak kembali ke tempat asal selepas pertukaran gear bagi transmisi automatik juga menunjukkan gear anda mempunyai masalah. Bukan itu saja, sekiranya terdapat freeplay yang agak lama ketika menukar gear, bersiap sedialah untuk ke bengkel kereta. Sekiranya anda mengalami situasi-situasi di atas, ia adalah tanda gearbox kereta anda sudah mula untuk rosak.

3. Gear Box Rosak: Langkah-langkah Awal yang Perlu Diambil

Sekiranya tanda-tanda awal itu sudah timbul, ia masih boleh dibendung. Namun, tindakan dan langkah yang pantas perlu ambil. Bagi kereta automatik:

Bersihkan ruang auto filter dan tukar auto filter

Tukar minyak auto

Tukar mounting gearbox

Tukar pin pada panel gear

Tukar kedua-dua oil seal gear

Manakala bagi kereta manual pula, anda hanya perlu menukar minyak gear, mounting dan juga kabel gear.

4. Punca Gearbox Kereta Rosak

Dalam tak sedar, tabiat sesetengah pemandu sendiri mampu mengakibatkan gearbox
kereta
 rosak. Untuk pengetahuan, apa saja isu yang berkait rapat dengan gearbox, gear atau transmisi, ia akan memakan belanja yang mahal.

Sekiranya anda mengamalkan tabiat-tabiat seperti dibawah, anda boleh merosakkan gear kereta anda terutamanya bagi yang mempunyai kereta dengan gear automatik. Menurut
Engineering Explained
, ini adalah 5 tabiat buruk yang mampu membuatkan gearbox kereta rosak:

Gear N Semasa Menuruni Bukit

 Selalu turun letakkan gear pada N semasa menuruni bukit? Tahukah anda ia mampu menjejaskan gear kereta anda. Ramai yang berpendapat dengan meletakkan gear N semasa menuruni bukit, ia dapat mengurangkan penggunaan bahan api. Ini kerana, kebanyakan mereka membiarkan kereta mereka meluncur tanpa perlu memijak pedal minyak.

Sebenarnya ia merupakan aksi yang berbahaya. Ini kerana memandu dalam mode gear N semasa menuruni bukit akan membuatkan kereta anda bergantung sepenuhnya kepada sistem
brek kereta
 dan ia juga boleh membuatkan anda hilang fokus kawalan atas pengendalian kereta.

Tidak Berhenti Sepenuhnya

Pernah tak anda menukar gear dalam keadaan kereta tidak berhenti sepenuhnya? Mungkin kerana anda sedang mengejar masa jadi anda terus saja menukar gear gear daripada R kepada D atau sebaliknya tanpa menunggu untuk kereta berhenti terlebih dahulu.

Ternyata tindakan ini dapat merosakan gear kereta. Lebih-lebih lagi jika ia kerap dilakukan. Setiap kali gear ditukar, pengapit gelung transmisi atau transmission band clamp akan berada pada gear, tetapi jika anda tidak berhenti sepenuhnya, gelung transmisi itu sendiri yang berfungsi menghentikan kereta anda.

Jika anda melakukan tindakan ini, anda sebenarnya sedang meletakkan tekanan pada gear. Gelung transmisi tidak direka untuk berfungsi seperti sistem brek. Tabiat anda perlu ditukar kepada brek dan betul-betul menghentikan kereta sebelum bergerak daripada D ke R atau R kepada D.

Memecut dalam Gear N

Ini juga merupakan tindakan yang akan hanya merugikan anda. Tindakan memecut dalam posisi kereta berhenti atau gear N boleh merosakkan gearbox kenderaan anda. Apabila anda menukar gear selepas menekan enjin, anda sebenarnya sedang meletakkan bebanan terhadap geling transmisi.

*Sebenarnya, melonjakkan kelajuan kenderaan daripada posisi berhenti boleh dilakukan tanpa tekanan ke atas transmisi dan merosakkannya. Anda sepatutnya biar saja kereta dalam D.

Letakkan satu kaki pada brek, manakala satu kaki lagi memijak pedal minyak. (PENTING: Jangan ambil masa terlalu lama kerana kepanasan yang dibina juga mampu merosakkan transmisi). Angkat kaki daripada brek untuk menikmati lonjakan pecutan yang anda mahukan.

Gear N di Lampu Isyarat

Ini adalah satu isu yang mempunyai perbalahan. Harga
minyak
yang sekejap turun dan sekejap naik memaksa ramai orang untuk berjimat cermat dalam penggunaan petrol. Antara salah satu trik yang ramai gunakan untuk menjimatkan penggunaan petrol adalah dengan meletakkan gear N ketika kereta sedang berhenti di lampu isyarat atau setiap kali berhenti.

Enjin cenderung melahu dengan lebih tinggi apabila sedang berada dalam posisi N berbanding gear N. Lebih teruk, ia berpotensi menyebabkan masalah gelincir pada plat klac dan sekali gus menjejaskan bahagian mekanikal tersebut.

Sebenarnya, penjimatan petrol dalam meletakkan gear N semasa sedang berhenti di lampu tidak dapat dibuktikan.

Tukar P Sebelum Berhenti

Sekiranya anda terus menukar gear P, tuas parkir atau parking pawl akan berkait untuk menghalang kereta daripada bergerak. Apabila anda menukar P sebelum kereta berhenti, ia boleh menyebabkan tuas parkir bertindak seakan brek sekaligus memusnahkan semua proses.

Tidak kira dalam mana-mana situasi, anda mesti berhenti sepenuhnya sebelum menukar gear. Tabiat-tabiat ini hanya akan merugikan kita sebagai pemandu tanpa kita sedari. Jadi, sebelum
gaji
anda habis disebabkan nak kena baiki gear, lebih baik ubah tabiat sekarang.

5. Tips Penjagaan Gearbox Kereta Automatik

Ramai memilih untuk memandu kereta automatik kerana cara pemanduan yang lebih mudah berbanding kereta manual. Namun, dari segi penjagaan gearbox jenis automatik pula bukanlah mudah seperti yang disangka. Ini kerana, sistem yang digunakan agak rumit dan memerlukan pemandu untuk menjaga dengan lebih teliti.

Cara menjaga kotak gear manual dan auto pula adalah dua perkara yang berbeza. Penjagaan yang rapi adalah langkah terbaik untuk memastikan kotak gear kereta anda sentiasa dalam keadaan yang baik dan mempunyai jangka hayat yang lebih panjang.

Ini tips asas penjagaan kotak gear automatik yang perlu anda ketahui:

Minyak Automatic Transmission Fluid (ATF)

Minyak ATF atau juga dikenali sebagai minyak kotak gear transmisi automatik perlu diganti setahun sekali, bergantung kepada cara pemanduan anda. Jika anda seorang pemandu yang sering memandu dengan jarak jauh, kemungkinan waktu untuk servis minyak ATF lebih awal bergantung pada mileage yang telah ditetapkan oleh pengeluar minyak ATF yang anda gunakan.

Minyak ATF yang telah lama digunakan mengandungi enapan-enapan minyak dan serpihan besi yang boleh menyebabkan keadaan minyak menjadi likat. Minyak yang semakin likat ini boleh merosakkan prestasi kotak gear kereta anda dan menyebabakan suhu di dalamnya lebih tinggi daripada biasa.

Minyak ATF yang kotor boleh berpontensi mengundang kepada masalah penapis atau juga dikenali sebagai autop filter di dalam gearbox menjadi tersumbat. Apabila penapis tersebut tersumbat dengan enapan dan serpihan besi di dalam minyak likit, ia secara langsung akan membuatkan pertukaran gear menjadi tidak lancar semasa dalam pemanduan.

Dalam pada masa yang sama perkara ini boleh merisikokan komponen dalaman gearbox tanpa anda sedari.

Ganti Penapis Gearbox Kereta

Untuk pengetahuan anda, tak semua jenis gearbox ada penapis yang perlu diganti semasa penyelenggaraan minyak ATF. Kebanyakan model kereta yang terkini seperti Honda atau Toyota mempunyai penapis yang boleh diganti, ia perlu diganti untuk memastikan tekanan di dalam gearbox tidak mempunyai sebarang gangguan.

Model-model kereta terbaharu kebanyakannya mempunyai 2 jenis penapis di dalam gearbox. Salah satunya berada pada bahagian dalaman gearbox di mana ianya tidak perlu diganti melainkan gearbox mengalami masalah kritikal dan perlu menjalani proses overhaul.

Manakala, lagi satu penapis berada pada bahagian oil sum gearbox. Penapis ini perlu diganti setiap kali anda membuat penyelenggaraan minyak ATF. Lagi satu, setiap penapis mempunyai tahap keupayaan untuk menapis enapan dengan tersendiri. Sama seperti penapis lain, auto filter hanya mampu untuk menapis 66% enapan yang dibawa oleh minyak ATF.

Jika kekotoran yang ditapis melebihi kapasiti ini, masalah aliran ATF tersumbat akan berlaku dan menyumbang kepada masalah gangguan tekanan hidraulik di dalam gearbox. Pastikan auto filter diganti mengikut jadual ataupun setiap kali anda servis minyak ATF.

Sekiranya anda tidak pasti sama ada gearbox kereta anda memiliki auto filter yang boleh diganti ataupun tidak, sila rujuk dengan mekanik di kawasan anda untuk kepastian. Selain dua tips utama di atas ini, ada lagi beberapa tips yang anda boleh cuba.

Parkir di Jalan Raya Curam

Apabila meletakkan kereta di jalan raya yang curam, anda disarankan menggunakan handbrake terlebih dahulu sebelum memasukkan gear ke P. Ini supaya untuk mengurangkan beban pada komponen seperti pin pada posisi P dan penyambungnya.

Suhu yang Sesuai

Tahukah anda haba adalah musuh utama gear automatik? Selain daripada minyak ATF yang bersih dan mencukupi, anda juga perlu memastikan sistem tersebut sesuai dengan cuaca negara kita yang panas dan lembab.

Sekiranya kereta anda ada jenis kereta reconditioned atau recond, anda harus memeriksa sama ada ia boleh dipasang dengan ATF cooler. Jika boleh dan jika mampu, anda disarankan untuk memasangnya kerana ia akan membantu anda memanjangkan hayat kotak gear tersebut.

Lumpur

Sekiranya kereta anda tersekat dalam lumpur, jangan cuba untuk bergerak ke hadapan atau ke belakang dalam keadaan yang memaksa. Anda disarankan untuk menunggu untuk beberapa minit sebelum anda menukarkan ke gear undur atau R.

Terutamanya kenderaan 4X4 yang mempunyai tork yang tinggi. Jika ia berlaku, anda terpaksa menggantikan gear yang rosak itu dan ia boleh memakan kos yang tinggi.

Banjir

Bagaimana pula jika anda tersangkut dalam banjir? Sekiranya kereta anda tersangkut dan terendam dalam air banjir, jangan cuba untuk hidupkan enjin kereta.

Kereta anda lebih baik ditunda ke bengkel dan pastikan kesemua komponen enjin kereta sudah kering sepenuhnya sebelum anda menghidupkan semula kereta anda.

Risau kos tunda tinggi? Tak perlu risau.
Insurans kereta terbaik
 boleh bantu tanpa memerlukan anda mengeluarkan wang. Diharapkan perkongsian
Qoala
 hari ini dapat menjawab persoalan dan sekaligus membantu anda untuk menyelamatkan gearbox kereta anda.

Kalau anda tertanya-tanya mengenai insurans yang terbaik dengan harga yang berpatutan, jawapannya ada di
Qoala
! Perbandingan insurans yang mudah dan pantas. Buat pembaharuan road tax dan dapatkan perlindungan
insurans kereta
 yang sewajarnya dengan
Qoala
.

Kongsi: